title: Georges Guynemer

text: Hän pääsi sous-lieutenant’iksi 4. maaliskuuta 1916. Tällöin hänellä oli kahdeksan ilmavoittoa. Verdunin yläpuolella hän haavoittui. Palatessaan puolikuntoisena rintamalle hän kärsi myös hermostollisista vaivoista. Hänet pakotettiin lomalle. Palatessaan hän sai Nieuport 17-koneen. Yksikkö, jota käytettiin kuten ilma-asetta yleensä I maailmansodassa propagandassa, oli saanut komeamman nimen: Eskadrille N3 oli eliittiyksikön, Groupe de Combat 12, osa (lesCigognes – haikarat). Capitaine Brocard, Esc N3:n komentaja, kuvasi Guynemeriä "..loistavimmaksia haikarakseni". 23. syyskuuta 1916 Guynemer ampui kolme konetta alas yhdessä päivässä. Hän lensi tässä vaiheessa SPAD 7-hävittäjällä.


title: Georges Guynemer

text: Hän sai 30. ilmavoittonsa tammikuun 1917 loppuun mennessä. Hän lensi parhaiten yksittäishyökkääjänä ilman siipimiehen tukea. SPADilla hän lensi parimuodostelmassa ja ammuntaa nopeassa syöksyssä, joka oli pikemminkin toisen maailmansodan taktiikkaa. 6. kesäkuuta 1917 Guynemer taisteli Ernst Udetia vastaan. Hän jätti Udetin ampumatta, koska Udetin koneen konekiväärit eivät toimineet.


title: Georges Guynemer

text:
Hänet ylennettiin Capitaine’ksi 18. helmikuuta 1917 ja hänen vilkkain toimintansa alkoi. Hän sai kolme ilmavoittoa 16. maaliskuuta ja 25. toukokuuta. Hän ampui kaksi konetta alas 5. kesäkuuta ja sai viikkoa myöhemmin Officier de la Legion d'Honneur –mitalin.
Georges Guynemer lensi yli 600 sotalentoa. Hänet ammuttiin alas seitsemän kertaa. Hän haavoittui kahdesti ja sai 26 kunniamainintaa. Hän saavutti 53 vahvistettua ilmavoittoa, mutta todennäköisesti ilmavoittoja oli noin 100. Täten hän oli kenties I maailmansodan paras hävittäjälentäjä. Hänellä oli hermojen kanssa vaikeuksia pitkin sotaa. Hän kaatui sodan lopussa Jasta 3:n luutnantti Kurt Wissemanin ampumana.


title: Georges Guynemer

text: Guynemerin muistomerkki on Pariisissa (26 Boulevard Victor HQ Armee de l'Air) ja Pantheonin kryptassa on marmoritaulu, jossa on Georges Guynemerin nimi ja Legion d'Honneur teksti.


title: Disraeli Gears

text: Disraeli Gears on brittiyhtye Creamin toinen albumi, joka julkaistiin marraskuussa 1967. Ison-Britannian listoilla se nousi korkeimmillaan viidenneksi. Yhdysvalloissa albumi merkitsi yhtyeen läpimurtoa ja oli valtaisa menestys saavuttaen vuoden 1968 puolella myyntilistojen neljännen sijan. Albumin tuotti kuuluisa Felix Pappalardi, joka myöhemmin vaikutti rock-yhtyeessä Mountain. Pappalardi ja vaimonsa Gail Collins olivat mukana myös kappaleiden "Strange Brew" ja "World of Pain" sävellystyössä. Albumin kannen suunnitteli australialainen artisti Martin Sharp, joka myös kirjoitti yhtyeen kitaristin Eric Claptonin kanssa kappaleen "Tales of Brave Ulysses".


title: Disraeli Gears

text: Yhtye siirtyi albumilla psykedeelisen rockin suuntaan. Tämän kuulee esimerkiksi kappaleessa "Tales of Brave Ulysses", joka on ensimmäisiä julkaistuja esimerkkejä wah-wah-pedaalin käytöstä. Myös kappaleessa "World of Pain" on käytetty wah-wah-pedaalia. Kappale "Blue Condition" erikoinen siinä mielessä, että rumpali Ginger Baker on sen päälaulaja.


title: Disraeli Gears

text: Blind Joe Reynoldsin "Outside Woman Bluesin" laulaa kitaristi Eric Clapton. Kyseinen kappale on viimeinen ns. vanhan bluesin edustaja levyllä ja Clapton halusi sen ehdottomasti mukaan. Hänen tulkintaansa onkin pidetty suoraan sydämestä nousevana.


title: Disraeli Gears

text:
Albumi sisältää myös klassikoiksi muodostuneet kappaleet "Strange Brew" ja "Sunshine of Your Love", joista jälkimmäinen on tunnettu kitara- ja bassoriffistään. "Strange Brew'n" kitarasoolo on lähes nuotilleen sama, minkä Albert King soittaa edellisenä vuonna ilmestyneellä singlellä "Crosscut Saw".
"Mother's Lament" on humoristinen vanha kapakkalaulu, jonka jäsenet laulavat pianon säestämänä vahvalla cockney-murteella ja paikoin asianmukaisesti pieleen.


title: Disraeli Gears

text: Albumista on julkaistu myös Deluxe-versio vuonna 2004, joka sisälsi alkuperäisen albumin lisäksi BBC:ssä ja albumin sessioissa nauhoitettuja raitoja. Lisäksi albumista on tehty dokumentti, joka julkaistiin 2006 DVD:nä. Dokumentti kertoo albumin tekoprosessista ja vaikutuksesta 1960-luvun musiikkiin.


title: Disraeli Gears

text:
A-puoli
B-puoli


title: Veera

text: Veera on suomalainen naisen etunimi. Se on muunnos kansainvälisestä nimestä Vera, jota myös käytetään Suomessa.


title: Veera

text:
Vera on alkujaan slaavilainen nimi ja merkitsee venäjäksi uskoa. Nimi liittyy myös latinan sanaan "verus", joka merkitsee totuutta.
Ortodoksisessa kirkossa tunnetaan uskoa symboloiva Veera-marttyyri, jonka kahdella sisaruksella oli toivoa ja rakkautta merkitsevät nimet.


title: Veera

text: Veeraa käytetään joskus myös Veronikan lempinimenä. Albaniassa Vera liittyy kesää merkitsevään sanaan.


title: Veera

text: Heinäkuun 2016 loppuun mennessä Suomessa on Väestörekisterikeskuksen tietojen mukaan ollut 13 155 Veera-nimen saanutta naista ja 11 miestä. Vastaavasti Vera-nimi on annettu 4 087 naiselle ja muutamalle miehelle. Vuonna 1997 Veera oli yksi kolmesta suosituimmasta tyttöjen ensimmäisestä etunimestä. Veera on ollut yleinen nimi etenkin Karjalassa..


title: Veera

text: Veeran suosituin lempinimi on "Veeruska". Tuntemattomassa sotilaassa Rokka kutsuu erästä itäkarjalaista Veeraa nimellä "Veerukka".


title: Veera

text: Luettelon Veerat ovat suomalaisia.


title: Shakti

text: Shakti voi tarkoittaa ainakin seuraavia asioita:


title: Reetta

text: Reetta-nimi on muotoutunut nimestä Reeta, joka on Margareta-nimen jälkiosasta syntynyt nimilyhenne. Reetta on nykyisin yleisempi kuin vanhempi Reeta-muoto. Nimi Reeta on 1900-luvun alusta heinäkuuhun 2017 mennessä annettu 3 016 ja Reetta 5 922 henkilölle.


title: Reetta

text: Reeta on ollut suomalaisessa nimipäiväkalenterissa vuodesta 1929 alkaen ja Reetta vuodesta 1984. Reetta ja Reeta viettävät nimipäiväänsä 20. heinäkuuta yhdessä seuraavien kanssa: Marketta, Maarit, Maaret, Margareeta, Margereta, Margit, Marit, Greta ja Gretel. Ortodoksisessa kalenterissa Reetan päivä on suurmarttyyri Marinan muistopäivänä 17. heinäkuuta.


title: Shakti (yhtye)

text: Shakti oli akustinen yhtye, joka yhdisteli intialaista ja jazzmusiikkia. Sitä pidetään yhtenä ensimmäisistä maailmanmusiikkiyhtyeistä. Shaktissa soittivat brittiläinen kitaristi John McLaughlin ja viulisti Lakshminarayana Shankar, tablisti Zakir Hussain, R. Raghavan (mridangam) ja T. H. Vinayakaram (ghatam). Yhtye perustettiin 1970-luvun alkupuolella, mutta aktiivisimmillaan se toimi vuosina 1975–1977.


title: Integraalitesti

text: Integraalitesti on tapa tutkia ei-negatiivisen sarjan suppenemista.


title: Integraalitesti

text: Testin varhaisen muodon kehittivät Intiassa 1400-luvulla Keralan koulussa Madhava ja hänen seuraajansa. Euroopassa sen kehittivät myöhemmin, mahdollisesti itsenäisesti, Maclaurin ja Cauchy. Testiä kutsutaankin joskus nimellä Maclaurinin–Cauchyn testi.


title: Integraalitesti

text: Sarja


title: Integraalitesti

text: suppenee, jos ja vain jos integraali


title: Integraalitesti

text: on äärellinen. Tässä "f"("x") on positiivinen aidosti vähenevä funktio, joka on määritelty välillä [1, ∞[ ja joka on "f"("n") = "a" kaikilla "n". Jos integraali hajaantuu, myös sarja hajaantuu.


title: Reijo Leppänen

text: Reijo Kalevi Leppänen (s. 8. marraskuuta 1951 Turku) on entinen suomalainen jääkiekkohyökkääjä.


title: Reijo Leppänen

text: Leppänen pelasi turkulaisjoukkueissa koko peliuransa. Hän aloitti TuTossa 1968. Vuonna 1975 Leppänen siirtyi TPS:aan TuTon ajauduttua taloudellisiin vaikeuksiin ja pudottua sarjaporrasta alemmas. TPS:ssa hän pelasi aina vuoteen 1987. Leppänen voitti urallaan yhden Suomen mestaruuden ja yhteensä kahdeksan mitalia. Pisteitä hänelle kertyi 616:ssa ottelussa 730 (356+374), jolla hän on SM-sarjan ja -liigan kautta aikojen pistepörssin kärkipäässä.


title: Reijo Leppänen

text: Arvokisoissa Leppänen edusti Suomea kahdesti: kerran MM-kisoissa ja olympialaisissa. A-maaotteluita hän pelasi yhteensä 56, joissa tuli tehot 13+17.


title: Sodan ja rauhan miehet

text: Sodan ja rauhan miehet on Yleisradion TV2:n teatteritoimituksen tuottama dokumenttipohjainen näytelmäsarja, joka esitettiin ensimmäisen kerran vuonna 1978.


title: Sodan ja rauhan miehet

text: "Sodan ja rauhan miehet" kuvaa arkistolähteisiin sekä aikalais- ja asiantuntijahaastatteluihin pohjautuen Suomen ulkopoliittista kehitystä 1930-luvun loppupuolelta jatkosodan alkuun. Sarja herätti alkuvuoden 1979 aikana vilkkaan julkisen keskustelun kuvaamansa ajanjakson tapahtumista. Ulkopoliittisesti kyseessä oli arka aihe, koska silloisen virallisen, suomettumisen mukaisen historiantulkinnan mukaan talvisodan aloittajaa ei yleensä nimetty suoraan. Neuvostoliitto ei myöskään ollut tunnustanut Molotov–Ribbentrop-sopimuksen salaista lisäpöytäkirjaa sen ja Hitlerin Saksan keskinäisestä etupiirijaosta.


title: Sodan ja rauhan miehet

text: Sarjan ohjaaja Matti Tapio oli alkanut kerätä aiheeseen liittyvää materiaalia jo 1970-luvun alkuvuosina. Kipinän hän oli saanut jatkosodan aikaisen pääministerin Edwin Linkomiehen vuonna 1970 julkaistusta muistelmateoksesta "Vaikea aika". Osaksi aiemmin julkaisematon materiaali alkoi kiinnostaa Tapiota niin, että hän taisteli Sodan ja rauhan miesten ohjelmaidean hyväksytyksi Yleisradion johdon ja etenkin pääjohtaja Erkki Raatikaisen epäluuloista huolimatta. Raatikainen oli vuonna 1975 sanonut TV2:n johtajalle Pertti Paloheimolle, joka oli tehnyt sarjasta tuotantosopimuksen Matti Tapion kanssa, että ""täältä Kesäkadun kahdeksannesta kerroksesta on paljon paremmat näköalat kuin sieltä Tohlopista"". Matti Tapio itse ei ehtinyt nähdä mittavimman työnsä menestystä sen koko laajuudessa, sillä hän kuoli pian sarjan ensimmäisen osan esittämisen jälkeen joulukuussa 1978.


title: Sodan ja rauhan miehet

text:
Pääjohtaja Erkki Raatikainen paljasti myöhemmin, että "Sodan ja rauhan miehiä" oli pidetty sarjan valmistuttua toista vuotta hyllyllä, koska hänen mukaansa sen esittäminen samanaikaisesti lokakuun vallankumouksen 60-vuotisjuhlan, Suomen itsenäisyyden 60-vuotispäivän ja YYA-sopimuksen 30-vuotisjuhlan kanssa olisi voitu tulkita Neuvostoliiton taholta provokatiiviseksi.
Neuvostoliiton suurlähetystö reagoi sarjaan kielteisesti. Ulkoministeriön alivaltiosihteerinä tuolloin toimineen Keijo Korhosen mukaan suurlähettiläs Vladimir Stepanov sanoi hänelle itsenäisyyspäivän vastaanotolla 1978, että ohjelma on törkeää Neuvostoliiton häpäisemistä ja Korhonen kantaa siitä vastuun. Yleisradion pääjohtaja Erkki Raatikainen sanoi Suomen Kuvalehden haastattelussa helmikuussa 1979 epäilleensä sarjaa liian raskaaksi, mutta vakuutti olleensa aina sitä mieltä, että talvisotaa käsitteleviä aiheita "on mahdollista ja syytä" käsitellä Yleisradiossa. Sarjan eräistä yksityiskohdista Raatikainen esitti kuitenkin ulkopoliittista "oikeaoppisuutta" koskevaa kritiikkiä: ensimmäinen osa ei ollut "aivan oikein", koska sen painopisteenä oli käsitys "ns. Venäjän laajentumispyrkimyksistä länteen".


title: Sodan ja rauhan miehet

text: Sodan ja rauhan miesten ohjaaja Matti Tapio kertoi haastattelussa hieman ennen kuolemaansa: ""Sodan syntyvaiheet ovat dramaattisinta näytelmää, mitä kuvitella saattaa. Todella eläneet henkilöt ovat vielä mielenkiintoisempia kuin kirjailijoiden luomukset: he ovat läpeensä lihaa ja verta."" Keijo Komppa luonnehti kiitettyä rooliaan Ilkka-lehden haastattelussa: ""J. K. Paasikiven rooli on ollut urallani ainutlaatuinen ja varmaan sellaiseksi jääkin. Tällainen näyttelijäntyö poikkeaa suuresti teatteriroolista, sepitteellisistä henkilökuvista. Dokumenttiarvoon pyrkivässä tulkinnassa ei voi panna omiaan, varsinkin kun on vielä niin suuri joukko henkilöitä, jotka tietävät, muistavat, tuntevat.""


title: Sodan ja rauhan miehet

text: Tampereen yliopiston tiedotusopin professori Pertti Hemánus arvioi "Sodan ja rauhan miehiä" "Katso"-lehdessä: ""Sarja on opettanut meille kaikille historiaa, ei tosin täysin moitteettomasti. Lisäksi se on opettanut TV:n ohjelmapolitiikasta kiinnostuneille kolme asiaa: tosiasiat ovat jännittävämpiä kuin sepitelmät, tosiasioiden dramatisoijalla on valtava vastuu, sekä informoiminen ja viihdyttäminen saattavat lyödä toisiaan korvalle. Jos joku olisi esim. vuosi sitten ennustanut, että tämän talven puhutuin TV-ohjelma on tosiasioihin perustuva, historiaa käsittelevä kymmenosainen sarja, tokko häntä olisi uskottu.""


title: Sodan ja rauhan miehet

text: Ministeri Max Jakobsonin mukaan "Sodan ja rauhan miehet" oli Lapualaisoopperaan verrattava merkkipaalu mielipideilmaston muuttumisesta: ""Se noudatti tosin oikeaoppisesti paasikiviläistä itsekriittistä linjaa, mutta ihmiset olivat niin kyllästyneitä virallisten historiantulkintojen itseruoskintaan, että pienikin liikahdus toiseen suuntaan otettiin kiitollisuudella vastaan."" "Sodan ja rauhan miehet" -sarjaan kohdistunutta ulkopoliittista painostusta on kuvannut teoksessaan sarjassa itsekin näytellyt Seppo-Heikki Salonen.


title: Sodan ja rauhan miehet

text: Helsingin Sanomat julkaisi keväällä 1979 Jukka Tarkan yhteenvedon sarjan ympärillä käydystä lehdistöpolemiikista. Sen mukaan Yleisradion tiedotusosaston leikearkistossa oli 350 kirjoitusta, jotka oli julkaistu kolmen kuukauden aikana 66 sanoma- ja aikakauslehdessä. Sisältöanalyysin perusteella myönteiset ja kielteiset kommentit jakautuivat melko tasan. Aluksi vasemmiston lehdet suhtautuivat sarjaan suopeasti, kun taas sitoutumattomat ja kokoomuslehdet olivat epäluuloisia. Muun muassa Uudessa Suomessa esitetty arvio ensimmäisen osan jälkeen heijasti ns. Reporadion ajalta periytynyttä ""eihän Yleisradiosta voi tulla muuta kuin rienausta"" -asennetta: ""Aikaisemmin on radiossa ja televisiossa viskelty lokaa itsenäisyystaistelun lahtarisuojeluskuntalaisten ylle, nyt on siirrytty 1930-lukuun."" Sarjan edetessä tilanne muuttui. Kaiken kaikkiaan aktiivisimmin polemiikkiin osallistui ns. valtalehdistö, passiivisimmin SDP:n puoluelehdet. Sitoutumaton ja kokoomuslainen lehdistö korosti arvioissaan eniten sitä että sarja oli hyvin tehty. Keskustalehdet arvostivat historiantutkimuksen kansanomaistamista. SKP:n vähemmistö löysi sarjasta vähiten hyvää sanottavaa, SKP:n enemmistö totesi myös sen ansiot. Professori Matti Kuusi kirjoitti Keskustan äänenkannattajassa "Kalevassa": ""Tapio on tuottanut teoksen, joka kohoaa meikäläisestä televisiotuotannosta kuin kirkon torni maalaiskylästä."" Toista laitaa edustaneen "Tiedonantajan" pakinoitsija Aleksandrovitš (Erkki Susi) sanoi: ""Olen katsellut monia kanavia, mutta en ole nähnyt vertaisianne valehteljoita.""


title: Sodan ja rauhan miehet

text: "Hämeen Sanomat" pyysi kommenttia vuosien 1938–1940 tapahtumissa mukana olleelta päätoimittaja Arvo Tuomiselta, joka totesi: ""Tämä esitys on siinä määrin imponeerannut katsojia, että vanhat tutut kolmen, neljän vuosikymmenen takaa ovat soitelleet ja kyselleet, miltä se tuntui ja miksi siinä ei ole sitä ja miksi ei ole tätä. – – – Minähän tunsin kovin hyvin Stalinin ja Molotovin. Stalin ei nyt oikein vilkaspuheinen ollut, paitsi silloin kun innostui. Mutta hän ei ollut niin suulas kuin Molotov. Oikein naurattaa, että ihminen" (Risto Mäkelä) "voi eläytyä tällä tavalla Molotovin osaan.""


title: Sodan ja rauhan miehet

text: Urho Kekkosen päiväkirjoissa on kaksi "Sodan ja rauhan miehiä" käsittelevää lehtileikettä, mutta ei yhtään presidentin omaa kommenttia. Toinen lehtileikkeistä on Keijo Korhosen kirjoitus, jossa hän vakuuttaa ettei ohjelma vahingoita idänsuhteita, ja toinen on edellä referoitu Tarkan analyysi.


title: Sodan ja rauhan miehet

text: "Sodan ja rauhan miehet" sai Telvis- ja Jussi-palkinnot 1979, opetusministeriön kunniamaininnan sekä Historian Ystäväin Liiton kunniakirjan.


title: Seppo Suoraniemi

text: Seppo Sihveri Suoraniemi (s. 26. elokuuta 1951 Oulu) on suomalainen entinen jääkiekkopuolustaja. Suoraniemi on valittu Suomen Jääkiekkoleijonaksi numero 88. Suoraniemi toimii nykyisin valmennustehtävissä.


title: Seppo Suoraniemi

text: Seppo Suoraniemen poika Mika on SM-liigassakin pelannut hyökkääjä.


title: Seppo Suoraniemi

text: Suoraniemi pelasi Suomen pääsarjassa neljässä eri joukkueessa. Hän aloitti Helsingissä 1970 ja pelasi kaksi kautta sekä HJK:ssa että Jokereissa. Jokereista hän siirtyi Ilvekseen ja sieltä edelleen TPS:aan, jossa pelasi kaudet 1976–1983.


title: Seppo Suoraniemi

text: Tämän jälkeen Suoraniemi siirtyi ykkösdivisioonaan TuTon joukkueeseen, jossa Suoraniemi pelasi kaudet 1984–1987.


title: Seppo Suoraniemi

text: Uransa Suoraniemi lopetti Japanin sarjan Kokudo Keikakussa.


title: Seppo Suoraniemi

text: Suomen pääsarjan runkosarjassa Suoraniemi keräsi tehot 136+112 418 ottelussa. Pudotuspeleissä hänen saldokseen muodostui 47 ottelussa 13+9. Suoraniemi voitti urallaan yhden Suomen mestaruuden ja yhteensä kahdeksan mitalia.


title: Seppo Suoraniemi

text: Maajoukkueessa Suoraniemi pelasi 159 A-maaottelua pisteillä 9+13. Hän edusti Suomea neljä kertaa MM-kisoissa ja kerran olympialaisissa.


title: Seppo Suoraniemi

text: Suoraniemi on 1990-luvulta lähtien toiminut moninaisissa valmennustehtävissä.


title: Seppo Suoraniemi

text: Kaudella 1994–1995 Suoraniemi aloitti SM-liigaan nousseen TuTon päävalmentajana, mutta heikosti sujuneen kauden takia hänet korvattiin tammikuussa 1995 kakkosvalmentaja Kari Yli-Mäenpäällä. TuTo oli lopulta sarjan toiseksi viimeinen.


title: Seppo Suoraniemi

text: Tammikuun 23. päivä vuonna 2011 Seppo Suoraniemi valittiin Turun Palloseuran valmennusryhmään.


title: Sri Chinmoy

text: Sri Chinmoy (aik. Sri Chinmoy Kumar Ghose, 27. elokuuta 1931 Shakpura, Bangladesh – 11. lokakuuta 2007 New York), oli intialainen rauhanfilosofi, taiteilija, kirjailija, muusikko, urheilija ja henkinen opettaja. Sri Chinmoy syntyi Intian Itä-Bengalissa, joka nykyään on Bangladesh. Sri Chinmoy syntyi nuorimmaksi seitsemästä sisaruksesta ja vuonna 1944, kun hänen molemmat vanhempansa olivat kuolleet, hän liittyi Sri Aurobindo ashramiin Etelä-Intiassa, jossa hän vietti seuraavat kaksikymmentä vuotta suorittaen henkisiä harjoituksia. Vuonna 1964 hän muutti New Yorkiin ja meni töihin Intian konsulaattiin. Vuonna 1966 hän avasi ensimmäisen meditaatiokeskuksensa. Nykyisin keskuksia on yli 100 ympäri maailmaa. Sri Chinmoy asui Queensissä, New Yorkissa, missä hän myös vietti viimeiset päivänsä.


title: Sri Chinmoy

text: Sri Chinmoyn opetuksiin kuului meditaatio ja fyysisen kunnon ylläpitäminen. Monet hänen seuraajansa juoksevat maratoneja tai kilpailevat triathlonissa. Sri Chinmoyn filosofia on inspiroinut monia kuuluisia muusikoita, kuten kitaristi Carlos Santanaa ja John McLaughlinia.


title: Sri Chinmoy

text: Sri Chinmoy työskenteli yli 40 vuotta maailmanrauhan puolesta. Hän oli vuonna 2007 ehdolla Nobelin rauhanpalkinnon saajaksi. Hänen yksinkertainen viestinsä oli, että maailmanlaajuinen rauha alkaa henkilökohtaisesta rauhasta, rauhasta ihmisen sydämessä: "Kun elämme sydämessä, tunnemme, että olemme kaikki yhtä perhettä." Sri Chinmoy pyrki omalla elämäntyöllään — rauhanmeditaatioillaan, kirjallisuudellaan, aforismeillaan, musiikillaan, taiteellaan ja urheilusaavutuksillaan — herättämään ihmisissä kiinnostuksen löytää rauhan ja harmonian lähde omasta sisimmästään.


title: Sri Chinmoy

text: Sri Chinmoy tunnetaan Suomessa ehkä parhaiten Kansainvälisestä rauhanjuoksusta (World Harmony Run), jossa palavaa soihtua kannetaan juoksijalta toiselle ja maasta toiseen. Viestijuoksu on järjestetty kaikissa maanosissa, yli 130 maassa. Suomessa juoksu on järjestetty yhdeksän kertaa vuodesta 1987 lähtien. Tapahtuman suojelijoina Suomessa ovat olleet mm. rouva Tellervo Koivisto, ministeri Elisabeth Rehn, tohtori Pentti Arajärvi ja kansanedustaja Erkki Tuomioja. Suomen Rauhanjuoksua ovat tukeneet valtioneuvos Harri Holkeri ja useana vuonna Suomen Urheiluliitto. Vuoden 1983 rauhannobelisti Lech Wałęsa on sanonut: "Rauhanjuoksun reitti yhdistää kaikki maat yhdeksi, ikään kuin niiden rajoja ei olisi olemassa."


title: Sri Chinmoy

text: Sri Chinmoy pyrki inspiroimaan ihmisiä yli 40 vuoden ajan musiikkinsa, maalaustaiteensa ja kirjallisuutensa kautta. Hänen tuotantonsa puhuttelee sydäntä. Vuodesta 1984 lähtien hän piti yli 800 rauhankonserttia eri puolilla maailmaa, kuten Lontoon Royal Albert Hallissa, New Yorkin Carnegie Hallissa, Tokion Nippon Budokanissa ja Pariisin Le Zenithissä. Sri Chinmoy konsertoi Suomessa 1986 Helsingin yliopiston juhlasalissa ja Retretissä. Vuonna 1998 hän konsertoi toistamiseen Helsingin yliopiston juhlasalissa.


title: Sri Chinmoy

text: Sri Chinmoyn taiteellinen ura alkoi vuonna 1974. Hän kehitti oman maalaustyylinsä, jota hän kutsui Jharna-Kalaksi, taiteeksi joka pulppuaa kuin lähde luovuuden alkulähteestä. Sri Chinmoy maalasi yli 200 000 teosta. Ne ovat olleet näytteillä ympäri maailman, muun muassa New Yorkissa, Pariisissa, Lontoossa, Australian Canberrassa, Ottawassa ja Helsingissä. Sri Chinmoy toivoi, että hänen maalauksensa inspiroisivat ihmisiä pohtimaan sisäisen elämän kauneutta ja rikkautta.


title: Sri Chinmoy

text: Sri Chinmoyn kirjallinen tuotanto käsittelee ihmisen sisäistä kasvua. Hänen runojaan, novellejaan ja näytelmiään on julkaistu runsaan 1500 niteen verran. Hänen tuotantoaan on ilmestynyt suomeksi, mm. Ole onnellinen (2005), Kansakuntien sielujen seppele (1998, Yhdistyneissä kansakunnissa New Yorkissa ja Genevessä pidettyjä puheita), Meditaatio (1998), Viisautta ennen viisautta (1995, aforismikokoelma) ja Kauneimpia Kukkais-liekkejä (1990, aforismikokoelma). Lisäksi vuonna 2007 ilmestyi Sri Chinmoyn elämäkerta.


title: Sri Chinmoy

text:
Yli 1100 maamerkkiä ympäri maailman on omistettu rauhan asialle. Näitä paikkoja kutsutaan nimellä Sri Chinmoy Peace-Blossoms. Jokaisen Peace-Blossoms-paikan muistolaatta muistuttaa ihmiskunnan yhteisestä pyrkimyksestä tasapainoon ja harmoniaan.
Suomessa rauhan asiasta muistuttavat Helsingin Töölönlahden puistossa sijaitseva Suomen Peace-Blossoms-Nations-muistolaatta (1998), rauhanmaileiksi nimetyt juoksureitit Helsingissä (1986) ja Vaasassa (1988), Pellon rauhansilta (1992) ja Tornion ja Haaparannan Green Zone -golfkenttä (1992). Vuonna 1992 Pellon rauhansiltaa olivat vihkimässä Ruotsin ulkoministeri Margaretha af Ugglas ja Suomen ulkoministeri Paavo Väyrynen. Green Zone -golfkentän vihki Tornion kaupunginjohtaja Hannes Manninen. Vuonna 1998 Töölönlahden puistossa sijaitsevan muistolaatan paljastustilaisuudessa olivat paikalla keskustan eduskuntaryhmän puheenjohtaja Aapo Saari sekä Sri Chinmoy.


title: Sri Chinmoy

text: Vuonna 1988 Sri Chinmoy ryhtyi nostamaan ihmisiä yhdellä kädellä päänsä yläpuolelle tätä tarkoitusta varten rakennetulla nostolaitteella. Tämä oli Sri Chinmoyn tapa huomioida henkilöitä, jotka olivat omalla esimerkillään inspiroineet muita ihmisiä. Hän kutsui tätä ohjelmaa nimellä Lifting Up the World with a Oneness-Heart (Maailman nostaminen ykseyden-sydämellä). Hän ehti nostaa yli 7 500 ihmistä kaikilta elämän aloilta. Heihin kuuluivat muiden muassa presidentti Nelson Mandela, arkkipiispa Desmond Tutu, yhdeksänkertainen olympiavoittaja Carl Lewis, Sting, Muhammad Ali ja intialainen muusikko Ravi Shankar.


title: Sri Chinmoy

text: Vuonna 1970 Yhdistyneiden kansakuntien pääsihteeri U Thant kutsui Sri Chinmoyn ohjaamaan YK:ssa rauhanhiljentymisryhmää, joka on tarkoitettu kaikkia kansallisuuksia ja uskontoja edustaville YK:n diplomaateille, delegaateille ja henkilökunnalle. Näiden hiljaisten rukous- ja meditaatiohetkien lisäksi ryhmä järjestää monia henkisiä sekä kulttuuri- ja urheilutapahtumia YK:n päämäärien vaalimiseksi.


title: Sri Chinmoy

text: Oneness-Heart-Tears and Smiles on Sri Chinmoyn antama nimi humanitaariselle avustustoiminnalle, jota hänen oppilaansa harjoittavat ympäri maailman. Sri Chinmoy uskoi, että henkisyys perustuu antamiseen. Yli 140 maata saa tällä hetkellä humanitaarista avustusta Sri Chinmoy -keskusten välityksellä.


title: Osamäärätesti

text: Osamäärätesti tai suhdetesti on tapa tutkia reaali- tai kompleksitermisten sarjojen formula_1 suppenemista. Testin julkaisi Jean le Rond d'Alembert ja se tunnetaankin joskus nimellä d'Alembertin osamäärätesti. Testiä varten lasketaan sarjan kahden peräkkäisen termin itseisarvon raja-arvo indeksin "n" lähestyessä ääretöntä ja merkitään saatua raja-arvoa kirjaimella "L". Matemaattisesti ilmaistuna


title: Osamäärätesti

text: Saatua raja-arvoa tulkitaan seuraavasti:


title: Osamäärätesti

text:
Tutkitaan sarjan
suppenemista. Lasketaan sarjan kahden peräkkäisen termin itseisarvon raja-arvo


title: Osamäärätesti

text: Koska raja-arvo formula_8 on pienempi kuin 1, niin sarja suppenee.


title: Osamäärätesti

text:
Tutkitaan sarjan
suppenemista. Osamäärätestin mukaisesti lasketaan


title: Osamäärätesti

text: Koska formula_11 on suurempi kuin 1, niin sarja hajaantuu.


title: Osamäärätesti

text:
Jos sarjan raja-arvo "L" on tasan 1 eli
niin osamäärätestillä ei voida selvittää sen suppenemista.


title: Osamäärätesti

text:
Esimerkiksi sarja
hajaantuu, mutta


title: Osamäärätesti

text:
Sarja
puolestaan suppenee itseisesti, mutta


title: Osamäärätesti

text:
Sarja
suppenee ehdollisesti, mutta


title: Pertti Valkeapää

text: Pertti Valkeapää (s. 13. helmikuuta 1951 Tampere) on suomalainen entinen jääkiekkopuolustaja.


title: Pertti Valkeapää

text: Valkeapää oli pitkään Tapparan luottopuolustajia. Hänen liigauransa alkoi 1969 ja loppui 1986. Valkeapää edusti koko ajan Tapparaa. Hän ehti voittamaan 17 kauden aikana 11 SM-mitalia, joista kuusi oli kultaista. Yhteensä Valkeapää pelasi pääsarjan runkosarjassa 505 ottelua tehoin 34+61. Pudotuspeleissä hän teki pisteet 4+13 72 ottelussa.


title: Pertti Valkeapää

text: Valkeapää edusti Suomea kolme kertaa MM-tasolla. A-maaotteluita hänelle kertyi 61 ja pisteitä niissä 1+4.


title: Castel Gandolfo

text: Castel Gandolfo on pieni kaupunki Italiassa Lazion alueella. Se sijaitsee Albanojärven rannalla. Paikkakunta sijaitsee 30 kilometriä Roomasta kaakkoon Alban vuoristossa. Castel Gandolfon kunnassa on noin 9 000 asukasta.


title: Castel Gandolfo

text: Kaupunki tunnetaan paavin kesäasunnosta (), joka on rakennettu 1600-luvulla paavi Urbanus VIII:lle. Arkkitehtina toimi italialainen Carlo Maderno. Paavit Paavali VI ja Pius XII kuolivat Castel Gandolfossa.


title: Macrobius

text: Ambrosius Theodosius Macrobius oli roomalainen grammaatikko ja uusplatonilainen filosofi. Hän vaikutti keisarien Honorius ja Arcadius aikana (395–423).


title: Macrobius

text: Macrobius itse sanoi, ettei ollut roomalainen, mutta ei ole todisteita siitä, oliko hän kreikkalainen vai mahdollisesti afrikkalaista syntyperää. Hän saattaa olla sama Macrobius, joka mainitaan "Codex Theodosianuksessa" Espanjan pretoriaaniprefektinä vuosina 399–400, Afrikan prokonsulina vuonna 410 ja kamarimestarina ("praepositus sacri cubiculi") vuonna 422. Korkeimmat virat oli kuitenkin tuohon aikaan varattu kristityille, eivätkä Macrobiuksen kirjoitukset todista sen puolesta, että hän olisi ollut kristitty. Siksi kyseessä ei todennäköisesti ole sama henkilö, ellei hän siiten kääntynyt kristityksi teostensa kirjoittamisen jälkeen. On myös mahdollista, että hän olisi ollut se Theodosius, jolle Avianus omisti faabelinsa.


title: Macrobius

text: Merkittävin Macrobiuksen teoksista on "Saturnalia", joka sisältää selonteon Vettius Praetextatuksen (n. 325–385) talossa pidetystä keskustelusta Saturnalia-juhlan aikana. Macrobius kirjoitti sen pojalleen Eustathiukselle (tai Eustachiukselle), ja se sisältää suuren joukon historiallisia, mytologisia, kriittisiä ja grammatiikkaa käsitteleviä keskusteluja. Dialogiin ei ole sisällytetty juurikaan dramaattisia aspekteja, vaan kussakin kirjassa yksi henkilöistä ottaa johtavan roolin ja muut henkilöt esittävät vain satunnaisia huomautuksia.


title: Macrobius

text: Ensimmäinen kirja on omistettu keskustelulle Saturnalian ja Januksen juhlien alkuperästä, mikä johtaa historiaan ja keskusteluun roomalaisesta kalenterista ja pyrkimykseen johtaa kaikki palvonnat muodot auringon palvonnasta. Toinen kirja alkaa kokoelmalla viisaita sanontoja, johon kaikki paikalla olijat antavat panoksensa. Monet sanonnoista ovat peräisin Cicerolta ja Augustukselta. Tämän jälkeen seuraa keskustelu erilaisista nautinnoista, erityisesti aistinautinnoista, mutta suurin osa tästä osasta on kadonnut. Kirjat kolmannesta kuudenteen on omistettu Vergiliukselle ja se käsittelee hänen tietämystään uskonnollisista asioista, hänen retorisia kykyjään, hänen velkaansa Homerokselle (mukaan lukien näiden kahden kirjailijan tyylien vertailu) ja muille kreikkalaisille kirjailijoille sekä sitä, millä tavoin ja missä määrin hän on lainannut varhaisemmilta latinankielisiltä runoilijoilta. Seitsemäs kirja käsittelee suurimmaksi osaksi erilaisia fysiologisia kysymyksiä.


title: Macrobius

text: Teoksen suurin arvo on siinä, että se lainaa aiempien kirjailijoiden mielipiteitä. Teoksen muoto on kopioitu Platonin "Pidoista" ja Aulus Gelliuksen teoksesta "Attikan öitä" ("Noctes Atticae"). Teos lainaa enimmäkseen Gelliukselta, Senecalta, Plutarkhokselta ("Quaestiones conviviales"), Athenaiokselta sekä joidenkin mukaan Serviuksen kommentaareista, toisten mukaan taas Vergiliukselta.


title: Macrobius

text: Macrobius kirjoitti myös kaksi kirjaa käsittävän kommentaarin Ciceron teokseen "Scipion unennäkö" ("Somnium Scipionis"), joka muodosti Ciceron "Valtiosta"-teoksen loppuosan. Scipio nuoremman näkemän unen, jossa vanhempi Scipio ilmestyy adoptoidulle pojanpojalleen ja kuvaa hyvien ihmisten elämää kuoleman jälkeen sekä maailmankaikkeuden peruslakeja stoalaisesta näkökulmasta, luonne antaa Macrobiukselle mahdollisuuden käsitellä monia fysiikkaan liittyviä aiheita, joista käy ilmi, minkälaisia virtauksia tuon ajan tähtitieteessä oli. Macrobiuksen kommentaari oli yksi keskiajalle saakka välittyneistä uusplatonilaisista lähteistä. Se oli suosittu lähinnä siksi, että se sisälsi tämän Ciceron moraalisesti korkealuokkaisen kirjoituksen, eikä niinkään omien ansioidensa vuoksi.


title: Macrobius

text: Kolmantena Macrobiuksen teoksena tunnetaan "De differentiis et societatibus graeci latinique verbi". Siitä on säilynyt ainoastaan jonkun Johanneksen, todennäköisesti Johannes Scotus Eriugenan, kirjoittama yhteenveto.


title: Vertailuperiaate

text: Vertailuperiaate tai vertailutesti on tapa tutkia sarjojen suppenemista. Testiä on kahta muotoa.


title: Vertailuperiaate

text:
Olkoon sarjat
ja


title: Vertailuperiaate

text: Tällöin jos


title: Vertailuperiaate

text: Lasketaan osamäärän raja-arvo


title: Vertailuperiaate

text: Nyt:


Tekijänoikeuden tiedotus- ja valvontakeskus ry (TTVK) on voittoa tavoittelematon yhdistys, joka valvoo jäsenorganisaatioidensa tekijänoikeuksia sekä tekee tekijänoikeudellista tiedotus- ja koulutustyötä. TTVK:n toiminnanjohtajana toimii Jaana Pihkala.


title: Tekijänoikeuden tiedotus- ja valvontakeskus

text: Koska tekijänoikeusloukkaukset ovat asianomistajarikoksia, tekijänoikeuksien haltijoiden täytyy itse huolehtia oikeuksiensa valvonnasta. TTVK edustaa oikeudenhaltijoita valtakirjoin.


text:
TTVK tarjoaa myös yleistä tekijänoikeusneuvontaa, tuottaa tekijänoikeudellista opetusaineistoa ja tiedottaa ajankohtaisista tekijänoikeutta ja piratismia koskevista aiheista. Lisäksi TTVK tarjoaa tekijänoikeuskoulutusta muun muassa viranomaisille ja järjestää maksuttomia kouluvierailuja ympäri Suomea.
TTVK ilmoitti toukokuussa 2011 haluavansa estää The Pirate Bay -sivustolle pääsyn Suomesta. Lokakuussa 2011 Helsingin käräjäoikeus määräsi Elisan estämään asiakkaidensa pääsyn sivustolle. Elisa ilmoitti valittavansa käräjäoikeuden päätöksestä hovioikeuteen, mutta aloitti TTVK:n vaatimusten mukaisen sivustojen estämisen ulosottoviranomaisen täytäntöönpanomääräyksen mukaisesti 9.1.2012. Estolistalla olivat mm. osoitteet piraattilahti.fi ja piraatti.fi, jotka torrent-tiedostojen jakamisen sijaan johtavat Electronic Frontier Finlandin sivuille. Effin varapuheenjohtaja Ville Oksanen totesi virheen osoittavan, millä tasolla viranomaisten toiminta asiassa on ollut. Pian Elisan aloitettua sivustojen suodattamisen pääsy TTVK:n internet-sivuille katkesi. TTVK:n silloinen toiminnanjohtaja Antti Kotilainen epäili syyksi palvelunestohyökkäystä. Sivusto oli saavuttamattomissa usean päivän ajan. Seuraavana päivänä TTVK:n toimistoon lähetettiin sähköpostitse pommiuhkaus Anonymous-liikkeen nimissä, mutta myöhemmin liikkeen edustajaksi ilmoittautunut taho kielsi osallisuuden Twitter-viestillä. Poliisi on aloittanut tutkinnan uhkauksesta.


text: Vuonna 2012 TTVK vaati 10-vuotiaan tytön isältä 600 euron korvausta väittäen tytön jakaneen Chisun musiikkia luvatta. Samassa yhteydessä TTVK vaati tytön isää allekirjoittamaan vaitiolosopimuksen. Tytön isä kieltäytyi maksamasta, jonka jälkeen TTVK teki asiasta tutkintapyynnön, jolloin poliisi takavarikoi tytön tietokoneen tutkimuksia varten. TTVK:n edustajan mukaan ei ole mahdollista, että joku lataa musiikkia tietämättään. 29. marraskuuta 2012 uutisoitiin, että tytön isä ja TTVK ovat neuvotelleet asiasta ja päässeet sopimukseen. Sopimuksen mukaan tytön isä maksaa korvauksia 300 euroa. TTVK peruutti tutkintapyynnön, joten poliisi lopetti esitutkinnan. Tyttö saa tietokoneensa takaisin. Electronic Frontier Finland teki 27. marraskuuta 2012 eduskunnan oikeusasiamiehelle ja oikeuskanslerille tutkintapyynnön Helsingin käräjäoikeuden ja poliisin toiminnasta. Eduskunnan apulaisoikeusasimies Jussi Pajuoja päätyi 12. joulukuuta 2012 julkaistussa selvityksessään siihen, etteivät sen paremmin poliisi kuin käräjäoikeuskaan rikkoneet tutkintaa tehdessään lakia tai hyvää hallintotapaa.


title: Pentti Keinänen

text: Pentti Keinänen (9. marraskuuta 1927 – 24. toukokuuta 1959) oli helsinkiläinen toimitusjohtaja ja kilpa-autoilija, joka sai surmansa Vaasan raviradalla järjestetyssä kilpailussa. Pohjoismaisissa autojen nopeuskilpailuissa Midget-luokan ensimmäisessä lähdössä oli määrä ajaa kymmenen kierrosta. Kolmannella kierroksella Keinänen yritti ohittaa Carl-Otto Bremeriä ja otti liian suuren riskin. Hän ajoi liian lähelle radan sisäreunaa ja menetti Cooper-autonsa hallinnan. Auto ajautui radan sisäpuolelle ja kiepsahti kahdesti pituusakselinsa ympäri, jolloin Keinänen sinkoutui ulos autostaan. Paikalla ollut ambulanssi toimitti Keinäsen Vaasan keskussairaalaan, mutta siellä voitiin vain todeta kallonpohjavamman aiheuttaneen kuoleman. Sport-Auton toimitusjohtaja Pentti Keinänen omisti autohallin Ruskeasuolla.


title: Juuritesti

text: Juuritesti on tapa tutkia sarjojen suppenemista. Se on erityisen hyödyllinen potenssisarjoja tutkittaessa. Testin kehitti ensimmäisenä Cauchy ja se tunnetaan myös Cauchyn testinä.


title: Juuritesti

text: Olkoon


title: Juuritesti

text: Tällöin, jos:


title: Martianus Capella

text: Martianus Minneus Felix Capella (400-luku) oli roomalainen pakanallinen myöhäisantiikin ajan kirjoittaja ja uusplatonilaisiin luettavissa oleva filosofi.


title: Martianus Capella

text: Martianus tunnetaan ennen kaikkea allegorisesta teoksestaan "De nuptiis Philologiae et Mercurii" (”Filologian ja Merkuriuksen avioliitto”). Hän kirjoitti kirjan vuoden 410, jolloin Alarik tuhosi Rooman, ja vuoden 429, jolloin vandaalit valloittivat Pohjois-Afrikan, välillä. 500-luvun puolessavälissä retoriikan opettaja Securus Memor Felix lainasi hänen teostaan, mikä osoittaa, että se oli hänen käytössään jo tuolloin.


title: Naisia hermoromahduksen partaalla

text: Naisia hermoromahduksen partaalla () on Pedro Almodóvarin käsikirjoittama ja ohjaama espanjalainen elokuva vuodelta 1988. Sen pääosissa nähdään muun muassa Carmen Maura, Antonio Banderas ja Julieta Serrano.


title: Naisia hermoromahduksen partaalla

text: Elokuva on absurdi farssi intohimoisista ja aktiivisista naisista, joiden kärsimykset kutoutuvat rakkauden tematiikkaan. Miesten hulluksi tekemät naiset kokoontuvat Pepan (Maura) huoneistoon, jossa sängyt palavat ja puhelimet tuhoutuvat.


title: Naisia hermoromahduksen partaalla

text: Elokuva on ollut hyvin suosittu niin Espanjassa kuin maailmallakin. Se oli muun muassa Oscar-ehdokkaana parhaan ulkomaisen elokuvan sarjassa vuonna 1988 ja voitti Goya-palkinnot vuonna 1989 sarjoissa paras käsikirjoitus, paras naispääosa (Carmen Maura), paras naissivurooli (María Barranco) ja paras leikkaus (José Salcedo).


title: Naisia hermoromahduksen partaalla

text: "The New York Timesin" kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa. Vuonna 2017 BBC:n äänestyksessä 253 eri puolilta maailmaa olevaa elokuvakriitikkoa valitsi sen kaikkien aikojen sadan parhaan komedian listalle.


title: Otralan linnavuori

text: Otralan linnavuori eli Ohralan linnavuori on Mikkelissä sijaitseva ehkä rautakautinen linnavuori.


title: Otralan linnavuori

text: Linnavuori sijaitsee Mikkelin asemalta 9,7 kilometriä etelään Lavialan kylässä. Se jää Ukonveden itärannalla itään työntyvän Tiusalanlahden ja pohjoisemman Levastinlahden väliselle niemelle. Se on aikoinaan ollut saarena, mutta nykyisin vuoren yhdistää mantereeseen idässä oleva alava kannas. Keskellä niemeä sijaitsee lähes pohjois-eteläsuuntainen kallioinen harjanne, joka kohoaa noin 40 metriä Ukonveden pintaa korkeammalle. Mäen rinteet ovat jyrkät ja kallioaluetta reunustaa muutamat jyrkänteet. Vuorelle on helpointa kiivetä pohjoisesta- tai etelästäpäin, missä löytyykin kivisiä valleja. Vallien välinen alue on 0,5 hehtaarin suuruinen. Vallit ovat jäänteitä muinaisesta puolustusvarustuksesta. Pohjoisen vallia, joka on paikoitellen kahden metrin korkunen, on kunnostettu vuonna 1955. Linnavuortelta on hyvä näkyvyys Ukonvedelle ja suora näköyhteys Sairilan linnavuorelle.


title: Otralan linnavuori

text: Otralan linnvuori on arvioitu rautakautiseksi tai keskiaikaiseksi varustukseksi. Se on saattanut olla vartiopaikka, mistä on voitu seurata vesillä liikkuvia veneitä. Vartiopaikan takana sijaitsevat rautakautiset ja keskiaikaiset asutusalueet, joista kertovat Porrassalmen Kyyhkylän ja Tuukkalan muinaisjäännökset sekä edelleen pohjoisempana Visulahden ja Sairilan muinaisjäännökset. Linnan merkitys pakopaikkana on myös ollut tärkeä.


title: Otralan linnavuori

text: Vuorilinna tunnettiin yleisesti 1800-luvulla. Vuonna 1888 Hjalmar Appelgren suoritti paikalla arkeologiset kaivaukset. Tämän jälkeen paikkaa on tutkittu pintapuolisesti vuosina 1937, 1938 ja 1955 (Jorma Leppäaho), vuonna 1972 (Matti Huurre) ja vuonna 1991 (Hannu Poutiainen).


title: Otralan linnavuori

text: Museovirasto on hoitanut kohdetta 1990-luvulta vuoteen 2009, jolloin paikkaa hoidettiin viimeksi. Tämän jälkeen hoito-ohjelma keskeytettiin varojen puutteen vuoksi. Vuonna 1991 alueella karsittiin puustoa ja rakennettiin kulkua helpottavia portaita. Linnavuoren ympäristön alkuperäisyys on tuhoutunut vapaa-ajan asuntojen ympäriltä, mutta vuoren rinteet ja lakialue on nykyään luonnonsuojelualuetta.


title: Eero Yli-Vakkuri

text: Eero Markus Sakari Yli-Vakkuri (s. 1981 Tampere) on Helsingissä toimiva monialainen kuvataiteilija.


title: Eero Yli-Vakkuri

text: Eero Yli-Vakkuri tunnetaan paikan, esimerkiksi kaupunginosan, tietyn tilan tai ryhmän ehdoilla toteutetuista performansseista, käsitetaiteellisista projekteista sekä teknologia- ja mediakriittisistä videoteoksista. Hän työskentelee käyttäen eri taidemedioita, yhteistyössä teoksen teemoihin ja toteutukseen liittyvien asiantuntijoiden kanssa. Yhteystyötahoihin lukeutuu muun muassa käsityöläisiä, tähtitieteilijöita ja hevosalan ammattilaisia.


title: Eero Yli-Vakkuri

text: Eero Yli-Vakkuri valmistui ylioppilaaksi Kallion ilmaisutaidon lukiosta 2000 ja siirtyi opiskelemaan puu-alaa Lempäälään. Puuseppä-artesaanin opinnot jäivät kesken, kun hän hakeutui opiskelemaan kuvataidetta Tampereen ammattikorkeakouluun 2004. Opiskeluaikana Yli-Vakkuri tutustui taiteen akateemikko Outi Heiskaseen ja toimi tämän assistenttina vuodesta 2005. Vuoden 2006 hän opiskeli Tallinnassa Viron taideakatemian monialaisen taiteen maisterinohjelmassa Jaan Toomikin opastuksella.


title: Eero Yli-Vakkuri

text: Hänen taiteellisen työskentelynsä aiheita ovat erilaisten ryhmien väliset vuorovaikutukset, ympäristön vaikutus käyttäytymiseen sekä identiteettin muodostumiseen ja vastavuoroisesti ihmisen toiminnan vaikutus ympäristöön. Performanssiensa aikana Yli-Vakkuri pyrkii luomaan yleisöstä tilapäisen yhteisön, jonka organisoitumista tutkitaan esityksen aikana. Taiteellinen toiminta sijoittuu tyypillisesti perinteisten taidetilojen ulkopuolelle ja pyrkii vaikuttamaan jaetun ympäristön hahmottamiseen sekä hyvinvointiin.


title: Eero Yli-Vakkuri

text: Yli-Vakkuri tuli tunnetuksi Tampereella kesällä 2005 toteutetusta "2500 km avaruudessa!" -teoksesta. Esitys kesti 85 päivää ja se esitettiin Tuomiokirkonkadun kävelykatuosuuden neljä metriä pitkällä graniittipaadella. Taiteilija käveli sitä edestakaisin tehden 30 kilometrin päivämatkaa. Päivittäiset esitykset kestivät viisi tuntia. Yhteensä matkaa kertyi 2500 kilometriä. Matkan etenemistä kuvattiin planeetta Marsin kartalla, joka päivittyi internetissä. Työn toteuttamiseen osallistui 13-henkinen tuotantoryhmä ja sen tilasi Tampereen kaupungin kuvataiteen asiantuntijaryhmä.


title: Eero Yli-Vakkuri

text: "Ore.e Jalostamot" (englanniksi Ore.e Refineries) on Yli-Vakkurin ja seppä Jesse Sipolan perustama käsityöläiskulttuurin edistämiseen erikoistunut rekisteröimätön organisaatio. Projekti käynnistettiin suomalais-afrikkalaisen kulttuurikeskuksen Villa Karon tukemana Beninin Grand-Popossa, syksyllä 2007. Samassa yhteydessä valmistettiin grafiikan painamiseen soveltuva kuparilaatta paikallisten artesaanien avustuksella. Laatta luovutettiin Outi Heiskaselle, joka vedosti tästä teoksen "Hommage á Pentti Kaskipuro". Ryhmän toimintaan on vuodesta 2012 alkaen osallistunut myös muita taiteilijoita, muotoilijoita ja tutkijoita.


title: Eero Yli-Vakkuri

text: Organisaatio tuli suurelle yleisölle tunnetuksi muotoilupääkaupunki 2012 -vuodelle ajoittuneen NO-CHAIR-DESIGN kampanjan myötä. Kampanja haastoi maailman muotoilijat jättämään tuolit suunnittelematta. Ore.e Jalostamot on myös tuottanut julkista taidetta ja pyörittää muun muassa yksityistä Neiti Aika palvelua. Vuonna 2014 ryhmä toteutti Helsingin ja Turun yhdistäneen "Hevoslinja" ratsastusperformanssin. Reitti myötäili Kuninkaantien teistöä. Urakkaa varten hankittiin oma suomenhevonen Toivottu Poika. Matka toteutui neljässä erässä (9 päiväetapissa) heinä-syyskuussa.


title: Ilmajoen Musiikkijuhlat

text: Ilmajoen Musiikkijuhlat on vuosittain kesäkuussa Ilmajoella, Etelä-Pohjanmaalla vietettävä ooppera- ja musiikkifestivaali. Sen konserttiohjelmistossa on vuosien saatossa valittu painopisteiksi viihteelliset konsertit ja hengellinen musiikki. Viime vuosien suosikkeja ovat olleet eväskorikonsertit, joissa oopperasolistit esityksen jälkeen irrottelevat mielimusiikkinsa parissa.


title: Ilmajoen Musiikkijuhlat

text: Kävijöitä musiikkijuhlilla on vuosittain noin 10 000.


title: Ilmajoen Musiikkijuhlat

text: Useat tätä nykyä kuuluisat suomalaiset oopperalaulajat kuten Karita Mattila, Jyrki Anttila, Juha Uusitalo ja Pentti Hietanen ovat vierailleet uransa alkuaikoina Ilmajoen Musiikkijuhlilla.


title: Ilmajoen Musiikkijuhlat

text: Kyrönjoen rantaan rakennettiin erityinen ooppera-areena palvelemaan Musiikkijuhlien sekä muiden kulttuuritapahtumien tarpeita 2003. Katsomoon ihmisiä mahtuu noin 1300.


title: Ilmajoen Musiikkijuhlat

text: Matkailutoimittajien Kilta valitsi Ilmajoen Musiikkijuhlat kotimaiseksi matkakohteeksi 2006.


title: Ilmajoen Musiikkijuhlat

text: Musiikkijuhlat ideoi ja niiden perustajiin kuului Lasse Lintala.


title: Geokemia

text:
Geokemia tutkii maapallon kemiaa. Geokemiassa selvitetään eri alkuaineiden jakautumista ja kiertoa maapallon kivi-, vesi- ja ilmakehän sekä elollisen luonnon välillä.
Geokemia antaa ymmärrystä haitallisten aineiden vaikutuksiin ja leviämiseen sekä työkaluja leviämisen ehkäisemiseen. Sen alalaji biogeokemia on erikoistunut tutkimaan alkuaineiden runsautta ja esiintymismuotoja kasvi- ja eläinkunnassa. Isotooppigeokemia puolestaan tutkii isotooppien
runsautta ja jakautumissuhteita maapallolla.
Geokemiaa hyödyntävät käytännössä kaikki geologian alalajit, kuten mineralogia, hydrogeologia ja paleoklimatologia.
Suomalaiset Helsingin yliopiston professorit Thure Georg Sahama (†1983) ja Kalervo Rankama (†1995) kuuluivat kansainvälisesti geokemian suuriin nimiin.
Suomessa geokemiaa voi opiskella pääaineena Helsingin ja sivuaineena Oulun yliopistossa.


title: Tampereen ortodoksinen kirkko

text:
Tampereen ortodoksinen kirkko eli Pyhän Aleksanteri Nevskin ja Pyhän Nikolaoksen kirkko on vuosina 1896–1899 rakennettu Tampereen ortodoksisen seurakunnan pääkirkko, jonka suunnitteli insinöörieversti T. U. Jazukov. Se sijaitsee Tampereen ydinkeskustassa Tammerkosken itäpuolella. Kirkko on ristinmuotoinen ja edustaa uusbysanttilaista kirkkoarkkitehtuuria. Kirkon katolla on seitsemän liekkikupolia, ja sen pääkupoli on 17 metrin korkeudessa.
Kirkko rakennettiin lahjoitusvaroin kaupungin lahjoittamalle tontille. Rakennustöitä tukivat myös Venäjän Pyhä synodi ja valtio.


title: Tampereen ortodoksinen kirkko

text: Kirkon vihki arkkipiispa Nikolai – ensimmäisen sortokauden vuoksi lopulta uutispimennossa.


title: Tampereen ortodoksinen kirkko

text: Suomen sisällissodassa kirkko kärsi vaurioita ja oli sen jälkeen tyhjillään. Myös iso osa kirkon irtaimistosta ja esineistöstä katosi sodan aikana Tampereen valtauksen jälkeen valkoisten ryöstelyn ja valtion takavarikoinnin seurauksena. Valtio luovutti kirkon takaisin Suomen ortodoksiselle kirkolle vuonna 1919.


title: Tampereen ortodoksinen kirkko

text: Kirkon ikonostaasin ikonit ovat Pietarista, ja ne on maalattu öljyväreillä metallilevyille. Tyylillisesti ne edustavat 1800-luvulla Venäjällä vallalla ollutta romanttista länsimaista tyyliä.


title: Tampereen ortodoksinen kirkko

text: Kirkon temppelijuhlia vietetään 23. marraskuuta Pyhän Aleksanteri Nevskin ja 6. joulukuuta Pyhän Nikolaoksen kunniaksi.


title: Kullervo (nimi)

text: Kullervo on suomalainen miehen etunimi.


title: Kullervo (nimi)

text: Kullervo-nimi on mahdollisesti johdettu kulta-sanasta. Nimi on syntynyt Koillis-Virossa alkusoinnun ja sanaleikin ansiosta. Virossa Kultaneidon takoja oli "Kuller Kalevipoeg, Nalleer naesopoeg". Sieltä nimi kulkeutui Inkeriin ja lopulta "Kalevalaan".


title: Kullervo (nimi)

text: Kullervon nimipäivä on 25. syyskuuta. Nimi sijoitettiin vuonna 1908 tälle päivälle, koska se oli aikaisemmin ollut Kleofaan nimipäivä, ja kreikkalainen, Raamatussakin esiintyvä nimi Kleofas (Kleopas) tarkoittaa myös kultaista.


title: Kullervo (nimi)

text: Syyskuuhun 2018 mennessä Väestörekisterikeskuksen tietojen mukaan 16 833 miestä on saanut nimekseen Kullervo. Heistä suunnilleen puolet on syntynyt 1940- ja 1950-luvuilla.


title: Hannoverinhevonen

text: Hannoverinhevonen on saksalainen kevyt puoliverinen ratsuhevonen. Se on tunnetuin ja runsaslukuisin saksalainen hevosrotu.


title: Hannoverinhevonen

text: Väriltään hannoverinhevonen on aina yksivärinen: yleisimmät värit ovat rautias ja musta. Sen säkäkorkeus vaihtelee välillä 160–172 cm. Hannoverinhevonen on jalo, hyvärakenteinen hevonen ja hienostunut, vahva ratsu. Sillä on joustavat ja tehokkaat liikkeet ja hiukan liioitellut liikeradat. Yhteisiä piirteitä ovat myös rauhallinen luonne, lihaksikkuus ja jykevyys.


title: Hannoverinhevonen

text: Hannoverinhevonen sai alkunsa Hannoverissa 1700-luvulla ja polveutuu muiden muassa keskiajan raskaista sotaratsuista, holsteininhevosesta ja englannintäysiverisestä. Rodun ensimmäinen siittola perustettiin vuonna 1735, kun Englannin kuningas Yrjö II, Hannoverin vaaliruhtinas, perusti Cellen valtionsiittolan. 1700-luvun lopulla hannoverinhevosesta tuli suosittu vaunuhevonen. Vuonna 1844 haluttiin parantaa siitosoriiden tasoa ja annettiin valintasääntö, jonka mukaan vain tarkastuksessa hyviksi todetut oriit saivat jatkaa sukua. Tätä sääntöä noudatetaan vielä nykyisinkin: vuosittain järjestetään orikatselmus 2,5-vuotiaille oreille. Vuonna 1867 hannoverinhevosen yksityiset kasvattajat perustivat jalostusyhdistyksen, ja vuonna 1899 myös tammoista alettiin pitää kantakirjaa.


title: Hannoverinhevonen

text: Hannoverinhevosta on jalostettu aina aikakauden jalostustarpeiden mukaan: ennen ensimmäistä maailmansotaa hevosta tarvitsi armeijan ratsuväki, kun taas ensimmäisen ja toisen maailmansodan välissä painottui hevosen soveltuminen ratsastuksen ja ajon lisäksi maatalouskäyttöön ja toisen maailmansodan jälkeen hannoverinhevosta on kasvatettu nimenomaan ratsuksi. Ratsutyyppisen hannoverinhevosen jalostuksessa on käytetty paitsi englannintäysiverisiä myös jonkin verran arabi- ja trakehneroriita.


title: Hannoverinhevonen

text: Hannoverinhevosta käytetään nykyään lähinnä ratsuna, aiemmin myös ajo- ja työhevosena. Se on erinomainen koulu- ja esteratsu, ja monet kansainvälisesti menestyneet kilparatsut ovatkin rodultaan juuri hannoverilaisia.


title: Hannoverinhevonen

text: Komea ulkomuoto ja laajat, ilmavat liikkeet ovat tehneet rodusta suositun etenkin kouluratsastuksessa. Myös esteratsuna hannoverinhevonen on suosittu. Hannoverinhevonen on myös hyvä jalostushevonen, joka on vaikuttanut muista saksalaisista roduista muiden muassa oldenburginhevosen, brandenburginhevosen, reininhevosen ja westfaleninhevosen syntyyn ja kehitykseen. Paitsi Saksassa, hannoverinhevosta on käytetty risteytysjalostukseen myös Pohjoismaissa ja Sveitsissä.


title: Pyhän Kolminaisuuden kirkko (Helsinki)

text: Pyhän Kolminaisuuden kirkko on Helsingin Kruununhaassa Unioninkatu 31:ssä sijaitseva Carl Ludvig Engelin suunnittelema ja Jegor Uschakoffin rakennuttama vuonna 1826 valmistunut ja vuonna 1827 vihitty ortodoksinen kirkko, joka kuuluu Helsingin ortodoksiselle seurakunnalle. Kirkko on empiretyylinen. Kirkko on Helsingin vanhin säännöllisessä jumalanpalveluskäytössä oleva kirkko: nykyisin siellä toimitetaan pääasiassa kirkkoslaavinkielisiä jumalanpalveluksia, suomenkielisiä satunnaisesti. Tämä palvelee erityisesti Helsingin ortodoksien suurta venäjänkielistä vähemmistöä siksi että Helsingin muissa ortodoksikirkoissa, mm. Uspenskin katedraalissa, on taas enimmäkseen suomenkielisiä jumalanpalveluksia.


title: Pyhän Kolminaisuuden kirkko (Helsinki)

text: Kirkon piti alun perin odottaa kunnes suuri luterilainen tuomiokirkko olisi valmistunut, koska molempia kirkkohankkeita rahoitettiin suolatullin tuotolla.


title: Pyhän Kolminaisuuden kirkko (Helsinki)

text: Kun tuomiokirkon rakennushanke venähti eri syistä, yksityiset helsinkiläiset ortodoksit ilmoittivat sijoittavansa oman kirkkonsa rakentamiseen tarvittavat rahat. Tämä vauhdittikin päätöksentekoa ja rakentamista olennaisesti ja näin ortodoksinen kirkko valmistui jopa kolmekymmentä vuotta alkuperäistä suunnitelmaa aiemmin. Itse asiassa: tuomiokirkon rakentaminen alkoi vasta kolme vuotta Pyhän Kolminaisuuden kirkon valmistumisen jälkeen ja kesti lopulta vuoteen 1852.


title: Pyhän Kolminaisuuden kirkko (Helsinki)

text: Kirkon kellotornin yläosa oli alun perin puinen, mutta jo kaksikymmentä vuotta rakentamisen jälkeen se uusittiin nykyiseksi kiviseksi, kun kirkkoon saatiin uusia painavia kelloja ja puurakenne ei niitä enää olisi kestänyt.


title: Pyhän Kolminaisuuden kirkko (Helsinki)

text: Useimmissa Pyhän Kolminaisuuden kirkon ikoneissa on metallisuojus eli riisa; ne ovat etupäässä varakkaiden kauppiaiden ja yhden kauppiaanlesken, Serafina Baturinin, lahjoittamia. Muutamat ikoneista on tuotu lakkautetuista kirkoista sekä ainakin yksi kookas Tihvinän Jumalanäidin ikoni romutettavaksi määrätystä sotalaivasta.


title: Pyhän Kolminaisuuden kirkko (Helsinki)

text: Ikonostaasin runkoa tukevat uusklassisuudelle ominaiset joonialaiset pylväät. Kirkossa on useimmista muista aikakauden kirkoista poiketen tasakatto ja kaksi samanlaista kattokruunua.


title: Pyhän Kolminaisuuden kirkko (Helsinki)

text: Alun perin kirkko oli uunilämmityksinen; ensimmäinen keskuslämmitys saatiin jo 1800-luvulla ja sitä uusittiin moneen kertaan. Lopulta täyskorjauksessa 1960-luvulla kirkko ja sen piharakennukset liitettiin kaukolämpöön.


title: Pyhän Kolminaisuuden kirkko (Helsinki)

text: Kirkon vahtimestari asui hyvin kauan kiinteistöön kuuluvassa piharakennuksessa, mutta 1990-luvulla kun rakennus kaipasi peruskorjausta vahtimestarille hankittiin asunto toisaalta ja entinen virkatalo muutettiin kokoustilaksi. Toisessa piharakennuksessa on huoltotiloja.


title: Pyhän Kolminaisuuden kirkko (Helsinki)

text: Kirkon vihki Tallinnan piispa Nikanor Helsingin seurakunnan ja sotilaspapiston avustamana; hän olikin kautta aikojen ensimmäinen Suomessa nähty ortodoksinen piispa.


title: Jenni Dahlman

text: Jenni Maria Dahlman (vuosina 2004–2014 Dahlman-Räikkönen, s. 27. lokakuuta 1981 Piikkiö) on suomalainen malli ja Kimi Räikkösen entinen puoliso.


title: Jenni Dahlman

text: Dahlman tuli tunnetuksi missinä ja mallina. Hän kävi mallikoulun 14-vuotiaana ja alkoi kierrellä mallikilpailuja 16 vuoden ikäisenä, jolloin voitti myös ensimmäisen kilpailunsa, Vuoden morsian -tittelin (1996). Vuonna 1998 Dahlman oli Miss Turku. Hän osallistui moniin Miss Suomen ja Suomen Neidon osakilpailuihin sijoittuen vuonna 2000 Suvi Miinalan ensimmäiseksi perintöprinsessaksi. Samana vuonna hän oli kolmas Miss Queen of the Year -kilpailussa ja hänet kruunattiin ensimmäiseksi Miss Skandinavia 2001 -kilpailussa Suvi Miinalan sijoittuessa toiseksi.


title: Jenni Dahlman

text: Sittemmin Dahlman on ollut mallitoimisto Paparazzin listoilla ja tehnyt jonkin verran juonto- ja malliesiintymisiä. Hän on toiminut myös kilparatsastajana ja hänellä on sijoituksia kansallisista amatöörisarjan kilpailuista sekä Suomessa että Euroopassa.


title: Jenni Dahlman

text: Dahlman oli lokakuussa 2007 Helsinkiin avatun Bläk-yksityisklubin vetäjä.


title: Jenni Dahlman

text: Keväällä 2015 hän juonsi "Mallikoulu"-ohjelman kolmatta tuotantokautta. Saman vuoden syksyllä hänet nähtiin "Posse"-ohjelmassa.


title: Jenni Dahlman

text: Dahlman tapasi Kimi Räikkösen vuoden 2001 lopulla. Dahlman ja Räikkönen kihlautuivat huhtikuussa 2002 ja menivät naimisiin 31. heinäkuuta 2004 Vanajanlinnassa. Pariskunta erosi vuoden 2013 alussa ja virallisesti avioero tuli voimaan vuoden 2014 heinäkuussa. Eron jälkeen Dahlman otti takaisin tyttönimensä. Dahlman seurustelee jääkiekkoilija Ossi Väänäsen kanssa. Maaliskuussa 2017 he saivat pojan ja elokuussa 2018 toisen pojan.


title: Paula

text: Paula on naisen etunimi.


title: Paula

text: Paula on kreikkalaisperäisen Paulus-nimen sisarnimi. Nimen alkuperä on kreikan sana "paulus" eli "pieni". Rinnakkaisnimiä ovat muun muassa Pauliina, Pauline ja Paulette.


title: Paula

text:
Suomessa nimi Paula oli vuoden 2015 loppuun mennessä annettu 23 820 naiselle ja alle 10 miehelle.
Paula on seuraavien tunnettujen ihmisten etunimi:


title: Berat Sadik

text: Berat Sadik (s. 14. syyskuuta 1986 Skopje, Makedonia, Jugoslavia) on suomalainen jalkapalloilija. Hän on pelipaikaltaan keskushyökkääjä.


title: Berat Sadik

text: Makedonian albaani Sadik muutti Suomeen, Mikkeliin vuonna 1990. Vuonna 1992 hän muutti Kiuruvedelle, jossa hän aloitti jalkapallon Kiuruveden Palloilijoissa, josta hän siirtyi vuonna 2004 Kuopion Palloseuraan. Sadik pelasi KuPSissa 26 liigaottelua. Liigadebyyttinsä hän teki 28. huhtikuuta 2005 FC Hakaa vastaan pelatussa ottelussa ja ensimmäinen maali upposi FC KooTeePeen verkkoon kauden 2006 ensimmäisessä pelissä.


title: Berat Sadik

text: Tammikuussa 2007 Sadik kertoi haluavansa jatkaa Veikkausliiga-joukkueessa, joten Sadik ja Ykköseen pudonnut KuPS päätyivät purkamaan keskinäisen sopimuksensa. Pitkän testijakson jälkeen Sadik ja FC Lahti allekirjoittivat 2 + 1 -vuotisen pelaajasopimuksen helmikuussa 2007. Sadikin seurajoukkueuran suurimmat saavutukset ovat liigacupin voitot vuosilta 2006 (KuPS) ja 2007 (FC Lahti).


title: Berat Sadik

text: Sadik pelasi Suomen alle 21-vuotiaiden maajoukkueessa ja oli mukana ikäluokan EM-kilpailuissa vuonna 2009. Lokakuussa 2007 hänet kutsuttiin Suomen alle 23-vuotiaiden maajoukkueeseen, joka kohtasi Vietnamin Hanoissa pelatussa Agribank Cupissa Vietnamin, Zimbabwen ja Uzbekistanin alle 23-vuotiaiden maajoukkueet. Ensiesiintymisensä A-maajoukkueessa Sadik teki harjoitusottelussa Turkkia vastaan 29. toukokuuta 2008.


title: Berat Sadik

text: Kesäkuussa 2008 Sadik teki kolmivuotisen sopimuksen Bundesliigassa pelanneen Arminia Bielefeldin kanssa. Bundesliiga-debyyttinsä hän teki 23. elokuuta 2008 ottelussa Hertha Berlinia vastaan. Arminian pudottua Bundesliigasta Sadik lainattiin kaudeksi 2009–2010 belgialaiseen Zulte Waregemiin, jossa pelasi myös Eetu Muinonen. Sadik ja Arminia purkivat sopimuksensa kauden päätyttyä. Elokuussa 2010 hän palasi Lahteen kauden 2010 loppuun ulottuneella sopimuksella.


title: Berat Sadik

text: Tammikuussa 2011 Sadik allekirjoitti kahden vuoden sopimuksen HJK:n kanssa.


title: Berat Sadik

text: Tammikuussa 2013 Sadik siirtyi Sveitsin Superliigassa pelaavan FC Thunin riveihin.


title: Ylermi Kuula

text: Raimo Ylermi Kuula (s. 28. marraskuuta 1928, Keuruu) on suomalainen urkuri, kuoronjohtaja, musiikinopettaja ja kanttori, director musices.


title: Ylermi Kuula

text: Kuula suoritti Sibelius-Akatemian diplomin 1960, opiskellen Paavo Raussin johdolla ja hän on suorittanut myös humanististen tieteiden kandidaatin tutkinnon.


title: Ylermi Kuula

text: Kuula on toiminut Helsingin Toisen lyseon, Helsingin Kaksoisyhteislyseon (HKYL, nykyisin Käpylän yläaste ja Helsingin luonnontiedelukio) sekä Sibelius-lukion opettajana, Järvenpään musiikkiopiston rehtorina, ja näiden töiden rinnalla myös Puistolan seurakunnan kanttorina sekä musiikkiarvostelijana ainakin Kirkko ja Kaupunki -lehdessä. Nykyisin hän on eläkkeellä, mutta soittaa edelleen aktiivisesti. Vuonna 1971 hän perusti monissa kilpailuissa menestyneen HKYLn kamarikuoron, joka on yhä toiminnassa nimellä Cantabile-kuoro. Hän toimi kuoron johtajana 1971–1980.


title: Ylermi Kuula

text: Ylermi Kuula on Toivo Kuulan veljenpoika ja Pentti Kuulan veli. Hänen puolisonsa on urkuri ja rehtori Mervi Kuula. Viulisti Sirkka Kuula-Niskanen on pariskunnan tytär.


title: David Trezeguet

text: David Sergio Trezeguet (s. 15. lokakuuta 1977 Rouen, Ranska) on ranskalais-argentiinalainen jalkapalloilija, joka edusti pitkään italialaisseura Juventusta. Hän oli pelipaikaltaan hyökkääjä.


title: David Trezeguet

text: Trezeguet’n argentiinalainen isä Jorge Trezeguet oli myös jalkapalloilija. Trezeguet’n syntymän aikaan isä pelasi Ranskassa, joten poikakin syntyi siellä. Perhe kuitenkin muutti takaisin Argentiinaan, jossa Trezeguet vietti nuoruutensa.


title: David Trezeguet

text: Trezeguet’n ensimmäinen seura oli argentiinalainen Platense. Hän siirtyi synnyinmaansa Ranskan liigaan vuonna 1995, Monacon riveihin, jossa hänen tiensä kohtasi muun muassa Thierry Henryn kanssa. Trezeguet voitti Monacossa Division 1:n mestaruuden kausina 1996–1997 ja 1999–2000.


title: David Trezeguet

text: Vuonna 2000 Trezeguet siirtyi italialaiseen Juventukseen, jota hän edusti kymmenen kauden ajan. Hän saavutti seurassa Serie A:n mestaruuden kausina 2001–2002 ja 2002–2003. Jälkimmäisellä kaudella Juventus ylsi myös Mestarien liigan loppuotteluun, jossa se hävisi Milanille rangaistuspotkukilpailun jälkeen. Trezeguet oli rangaistuspotkukilpailussa yksi kolmesta Juventuksen epäonnistujasta. Kaudella 2001–2002 hän jakoi 24 maalillaan Serie A:n maalikuninkuuden Dario Hübnerin kanssa. Juventus voitti Serie A:n mestaruuden myös kausina 2004–2006 ja 2005–2006, mutta mestaruudet mitätöitiin ja seura pudotettiin Serie B:hen niin sanotun Calciopoli-skandaalin tultua ilmi vuonna 2006. Monista muista tähtipelaajista poiketen hän jäi seuraan ja oli nostamassa sitä takaisin Serie A:han kaudella 2006–2007. Kaikki viralliset kilpailut mukaan lukien hän teki Juventukselle 171 maalia.


title: David Trezeguet

text: Juventus ja Trezeguet purkivat sopimuksena elokuussa 2010. Trezeguet siirtyi espanjalaiseen Hérculesiin, jonka kotikaupungista Alicantesta hänen vaimonsa on lähtöisin.


title: David Trezeguet

text: Trezeguet'n peliuran viimeinen seura oli Intian korkeimmalla sarjatasolla pelaava Pune City.


title: David Trezeguet

text: Trezeguet’llä oli mahdollisuus edustaa maaotteluissa myös Argentiinaa, mutta hän valitsi synnyinmaansa Ranskan. Vuonna 1996 hän voitti Ranskan riveissä alle 18-vuotiaiden Euroopan-mestaruuden.


title: David Trezeguet

text: Trezeguet teki A-maajoukkuedebyyttinsä vuonna 1998 ja kuului joukkueeseen samana vuonna pelatuissa MM-kilpailuissa, jossa Ranska voitti mestaruuden. Vuoden 2000 EM-kilpailuissa hän ratkaisi mestaruuden Ranskalle jatkoaikamaalillaan. Trezeguet oli mukana maajoukkueessa myös MM-kilpailuissa 2002 ja EM-kilpailuissa 2004, mutta niissä menestys oli heikompaa. Vuoden 2006 MM-kilpailuissa hän pelasi loppuottelussa tultuaan vaihdosta kentälle Thierry Henryn paikalle. Hän oli ainoa ranskalainen, joka epäonnistui rangaistuspotkukilpailussa ja niin Ranska hävisi.


title: David Trezeguet

text: Yhteensä Trezeguet pelasi 71 maaottelua, joissa hän teki 34 maalia. Heinäkuussa 2008 hän ilmoitti lopettavansa maajoukkueuransa.


title: David Trezeguet

text: Ranska


title: David Trezeguet

text: Monaco


title: David Trezeguet

text: Juventus


title: David Trezeguet

text: Henkilökohtaiset


title: Brian Setzer

text: Brian Setzer (s. 10. huhtikuuta 1959 New York, Yhdysvallat) on yhdysvaltalainen muusikko.


title: Brian Setzer

text: Setzerin tunnetuin yhtye on vuonna 1979 perustettu ja 1980-luvulla pinnalle noussut rockabilly-yhtye Stray Cats. Viime vuosina jälleen vahvasti esillä ollut yhtye on esiintynyt ja levyttänyt aina näihin päiviin asti tasaisin väliajoin.


title: Brian Setzer

text: 1990-luvun jälkipuolella ja 2000-luvulla Setzerin tunnetuin ja suurin yhtye on ollut Brian Setzer Orchestra, kahdeksastatoista soittajasta koostuva big band, jossa Setzer laulaa ja soittaa kitaraa. Hän käyttää Gretsch-merkkisiä kitaroita. Gretschillä on oma Setzer-mallisto.


title: Brian Setzer

text: Setzer esiintyy myös yksin ja levyttää myös soololevyjä.


title: Brian Setzer

text: Setzer on esiintynyt lukuisia kertoja Suomessa useilla eri kokoonpanoilla, muun muassa vuosina 1997, 2009 ja 2016 Pori Jazzissa isolla orkesterillaan. Setzer muistaa mainita Suomen-keikoillaan, että Stray Cats sai ensimmäisen kultalevynsä Suomessa.


title: Suvi Tiilikainen

text: Suvi Marjut Tiilikainen (o.s. Miinala, s. 21. elokuuta 1980 Kemi) on suomalainen malli ja Miss Suomi 2000. Miinala osallistui myös Miss Universum -kilpailuun, muttei menestynyt. Miinalan kolmas ja viimeinen missikisa oli Miss Skandinavia vuonna 2001, hän tuli toiseksi.


title: Suvi Tiilikainen

text: Miinala on työskennellyt mallitoimisto Paparazzissa. Hän on myös juontanut Jenni Dahlmanin ja Henry Aflechtin kanssa Nelosella pyörinyttä Fit4you -ohjelmaa. Ensimmäisen kauden jälkeen Miinala ja Dahlman saivat jättää työnsä ja paikalle tuli aerobikkaaja Tiia Piili. Viimeisin ohjelma, jossa Suvi Miinala on ollut mukana, oli MTV3-kanavalla keväällä 2006 pyörinyt viihdeohjelma Tanssii tähtien kanssa. Hänen tanssiparinaan oli Juha Pykäläinen. Pari putosi toisena ohjelmasta. Miinala on osallistunut myös muihin televisio-ohjelmiin, kuten Krisse Show ja Tuttu Juttu Show.


title: Suvi Tiilikainen

text: Miinalan aviomies on entinen jääkiekkoilija Jukka Tiilikainen. Pariskunta avioitui kesällä 2006. Tiilikaisilla on kolme poikaa.


title: Suvi Tiilikainen

text: Suvi Tiilikainen on kouluttautunut meikkaajaksi ja tekee tämän alan töitä mallintöidensä ohella.


title: John Surtees

text: John Surtees (11. helmikuuta 1934 Tatsfield, Englanti, Iso-Britannia – 10. maaliskuuta 2017) oli ratamoottoripyöräilijä ja Formula 1:n maailmanmestari. Surtees oli ainoa henkilö, joka on pystynyt voittamaan maailmanmestaruuden sekä kaksi- että nelipyöräisillä.


title: John Surtees

text: Surtees ajoi uransa ensimmäisen MotoGP-startin 500cc-luokassa 1952. Hän osallistui sillä kaudella vain tuohon yhteen kilpailuun ja sijoittui siinä heti kuudenneksi. Surtees jatkoi uraansa sen jälkeen vasta jälleen kaudella 1955, jolloin hän starttasi kolmeen kilpailuun. Niissä kahdessa hän oli kolmas, pisteitä tuli 11, ja MM-sarjassa 350cc-luokassa, jossa hän ne ajoi, 6. sija. Samalla kaudella hän osallistui uransa ainoaan 250cc-luokan kilpailuun ja voitti sen. Seuraavalla kaudella Surtees ajoi 500- ja 350cc:ssa. Hän oli 350cc-luokassa neljäs voitettuaan yhden kilpailun, 500cc-luokassa hän osallistui kolmeen kilpailuun ja voitti ne kaikki, mikä riitti tuomaan hänelle hänen uransa ensimmäisen maailmanmestaruuden Road Racingissä.


title: John Surtees

text: Kaudella 1957 Surtees osallistui samoihin luokkiin kuin viime vuonna, mutta kausi oli hänelle huomattavasti heikompi kuin edelliskausi. 350cc-luokassa Surtees ajoi vain yhden kisan ja sijoittui siinä neljänneksi saaden kolme pistettä, jotka riittivät sijalle 10. MM-sarjassa. 500cc-luokassa hän oli kolmas voitettuaan yhden kilpailun.


title: John Surtees

text: Kaudella 1958 Surteesin todellinen huippu-ura alkoi. Hän voitti sekä 350cc-luokan että 500cc-luokan maailmanmestaruuden ja yhteensä kaikki 12 kilpailua, joihin hän osallistui. Sama toistui seuraavalla kaudella, mutta hän voitti kaikki 13 kilpailua, joissa hänet nähtiin ajamassa. Vuonna 1960 Surtees vei seitsemän kilpailua 10:estä ja lopetti uransa tuon kauden jälkeen melko lailla siitä syystä, että hän oli saavuttanut kyseisessä lajissa käytännössä jo kaiken. Surtees siirtyi Formula 1 -sarjaan.


title: John Surtees

text: Surtees ajoi ensimmäisen F1-GP:nsä jo samana vuonna jolloin hän ajoi RR-sarjassa viimeisen kerran. Ura alkoi Monacon GP:stä Lotuksella, johon hän lähti ruudusta 15. Kisa päättyi keskeytykseen. Seuraavaan kisaan Surtees lähti ruudusta 11. ja oli peräti toinen saaden kokoon 6 pistettä. Seuraavassa kilpailussa Surtees oli jo paalupaikalla ensimmäistä kertaa, mutta sekin kisa oli pian ohi.


title: John Surtees

text: Kausi 1961 ei mennyt Surteesilta nappiin. Hän oli kahdeksassa ajamassaan kilpailussa vain kaksi kertaa pisteillä, sijalla 5. Pisteitä kertyi 4, eli vähemmän kuin viime kaudella. Vasta kaudella 1962 Surtees oli aloittanut nousunsa terävimpään kärkeen F1-sarjassa. Kauden aloituskisaan hän lähti paalupaikalta, mutta kisa päättyi keskeytykseen. Surtees oli kaudella kuitenkin kaksi kertaa toinen, keräsi 19 pistettä ja oli MM-sarjassa 4. Kautta 1963 hallitsi Jim Clark. Clark voitti peräti seitsemän kilpailua kymmenestä ollen ylivoimainen mestari. Surtees onnistui ajamaan voittoon kaudella järjestetyssä Saksan GP:ssä, voittaen uransa ensimmäisen F1-kilpailun.


title: John Surtees

text: Kaudella 1964 Surtees ajoi kaksi kertaa voittajana maaliin. Kun kauden finaali oli enää jäljellä, Surteesilla, Jim Clarkilla ja Graham Hillillä oli mahdollisuudet mestaruuteen. Clark lähti kilpailuun paalupaikalta, Surtees ruudusta 4. ja Hill ruudusta 6. Hill epäonnistui jo alussa ja jäi kilpailussa vasta sijalle 11. Clarkin autosta taas hajosi moottori, mutta hän onnistui silti ajamaan maaliin viidentenä. Surtees oli maalissa toinen ja vei mestaruuden vain yhden pisteen erolla toiseksi tulleeseen Hilliin (40–39).


title: John Surtees

text: Mestaruuden jälkeen Surtees ajoi tasaisia kausia. Hän oli seuraavalla kaudella 5, sitä seuraavalla kaudella 2, sitten 4, 8, 11, 18, 19 ja uransa viimeisellä kaudella vuonna 1972 hän ei saanut edes pisteitä ja lopetti sen jälkeen F1-uransa.


title: John Surtees

text: John Surtees on naimisissa Jane-nimisen sairaanhoitajan kanssa. Heillä oli vuonna 1991 syntynyt poika Henry, joka menehtyi 19. heinäkuuta 2009 ajettuaan kolarin Formula 2 -kilpailussa Brands Hatchin radalla. Rengas osui Henryä päähän, minkä seurauksena hän menehtyi pääkallovammoihin.


title: Nissan Micra

text: Nissan Micra on Nissanin vuodesta 1982 lähtien valmistama pieni henkilöautomalli. Sitä myydään Japanissa ja Taiwanissa nimellä Nissan March.


title: Nissan Micra

text: Ensimmäisen sukupolven Micra esiteltiin vuonna 1982 kilpailijaksi erittäin hyvin menestyneelle Honda Citylle. Sen tarkoituksena oli korvata Datsun Cherry yhtiön B-segmentin automallina, kun Cherry oli kasvanut ajan myötä isommaksi. Nissan alkoi tuolloin poistaa Datsun-nimeä markkinoilta, mutta joillakin Euroopan markkinoilla Micra tunnettiin vielä nimellä Datsun-Nissan Micra. Vuoden 1984 lopussa nämä Datsun-Nissan-tarrat hävisivät uusista autoista. Micran voimanlähteenä oli aluksi alumiininen 1,0-litrainen bensiinimoottori (nelivaihteisessa 50 hv, viisivaihteisessa 55 hv). Micra oli yksi aikansa taloudellisimmista autoista; moottorissa oli puolipallon muotoiset palotilat, ontto kampiakseli sekä jakohihnan voimin toimiva vesipumppu. Auton sai joko neli- tai viisivaihteisella vaihteistolla varustettuna. Korissa oli käytetty runsaasti syvälujuusterästä, minkä vuoksi auto painoikin vain 650 kilogrammaa. Micran etujousitus oli samanlainen kuin Cherryssä, mutta taka-akseli oli jäykkä. Pyörät olivat 12-tuumaiset. Ajo-ominaisuudet eivät olleet kehumisen arvoiset, sillä suuntavakavuus oli heikko ja jousitus epämukava, mutta Micra oli kuitenkin erittäin ketterä pienen kokonsa ansiosta. Sisätilat olivat keskimääräistä ahtaammat.


title: Nissan Micra

text: Vuosina 1982–1983 markkinoille oli tullut suuri määrä uusia pikkuautoja, kuten Opel Corsa, Fiat Uno ja Peugeot 205. Näiden joukossa Micra jäi vaatimattomana autona hieman kilpailijoidensa varjoon.


title: Nissan Micra

text: Micralle tehtiin kevyt kasvojenkohotus vuonna 1985, jolloin muun muassa takavaloja suurennettiin. Suurempi kasvojenkohotus tuli maaliskuussa 1989, jolloin Micra sai syvemmät puskurit, uudenlaisen keulan ilmeen ja kirkaslasiset ajovalot. Samalla esiteltiin sähköisesti ohjattu kaasutin, 1,2-litrainen (60 hv) moottori sekä viisiovinen korimalli. Etuistuimia uudistettiin ja sisustuksesta tuli aikaisempaa tasokkaampi. Teknisiä muutoksia tehtiin etujousitukseen, millä saatiin parannettua ajo-ominaisuuksia. Myös pyöräkoko kasvoi 13 tuumaan.


title: Nissan Micra

text: Vuonna 1989 Nissan valmisti rajoitetun 10 000 yksilön sarjan Nissan March Superturboja MA09ERT-moottorilla. Autossa on sekä remmiahdin että turbo, ja sen 1,0-litrainen nelisylinterinen rivimoottori tuottaa jopa 110 hevosvoiman tehon. Superturboa oli saatavilla sekä kolmeportaisella automaattivaihteistolla että viisivaihteisella manuaalilla. March Superturbo kiihtyy nollasta sataan 7,7 sekunnissa.


title: Nissan Micra

text: Toisen sukupolven Micra tuli markkinoille vuonna 1992, ja se valittiin Vuoden Autoksi Euroopassa 1993. Se oli yksi ensimmäisistä autoista, joita rakennettiin Nissanin Sunderlandin tehtaalla Englannissa. Micra oli aina kolmi- tai viisiovinen hatchback, mutta Marchia valmistettiin lisäksi avomallina, porrasperänä ja farmarina.


title: Nissan Micra

text:
Micran voimanlähteinä olivat uudet 1,0- ja 1,3-litraiset moottorit. Lisävarusteena Micraan saatiin nyt myös ohjaustehostin, ja myöhemmin vakiovarusteiksi tulivat ABS-jarrut ja kuljettajan turvatyyny. Lisävarusteina oli valittavana sähköikkunat, matkustajan turvatyyny, keskuslukitus ja ilmastointi, jotka olivat tuohon aikaan vielä harvinaisia tämän kokoluokan henkilöautoissa.
Turvallisuuden osalta Micran kahden tähden tulos Euro NCAP -kolaritestissä vuonna 1997 oli pettymys. Tulokseen vaikutti huomattavasti se, että Micra oli ehtinyt tuolloin jo viiden vuoden ikään.


title: Nissan Micra

text: Micra voitti Good Design Award "-"palkinnon ja se valittiin Vuoden Autoksi sekä Euroopassa että Japanissa vuonna 1993. Tämän johdosta Nissan toi markkinoille V3 Award Edition -erikoismallin.


title: Nissan Micra

text: Vuonna 1996 Micra sai pienen kasvojenkohotuksen. Ulkonäössä uutta oli erilainen etupuskuri, jonka lista oli yhtenäisen sijaan katkaistu. Suurempi uudistus vuonna 1998 lisäsi muun muassa ohjaustehostimen vakiovarusteeksi kaikkiin malleihin. Lisäksi markkinoille tuli Peugeot’lta peräisin oleva 1,5-litrainen dieselmoottori.


title: Nissan Micra

text: Viimeinen uudistus tehtiin vuonna 2000, kun 1,3-litrainen moottori vaihdettiin uuteen 1,4-litraiseen. Myös ulkonäköä päivitettiin hieman esimerkiksi uusilla kylkilistoilla ja etupuskurilla.


title: Nissan Micra

text: Kolmannen sukupolven Nissan Micra esiteltiin Pariisin autonäyttelyssä 2002. Auto oli ensimmäinen Nissanin ja Renault’n yhteistyössä valmistama malli, ja se perustui Renault Clion perusrakenteeseen. Turvallisuus oli parantunut huomattavasti edeltäjään verrattuna, sillä Micra saavutti vuoden 2003 Euro NCAP -kolaritestissä neljä tähteä viidestä.Moottorivaihtoehtoina olivat 1,0- (65 hv), 1,2- (80 hv) ja 1,4-litraiset (88 hv) bensiinimoottorit. Renault’n 1,5-litraisia (65/82 hv) yhteispaineruiskutusdieseleitä tuotiin Suomeen vain ajoittain, eikä niitä myyty kovinkaan paljon. Voimansiirtona oli Renault’n viisivaihteinen manuaalivaihteisto. 1,2 ja 1,4 litran moottoreihin sai lisävarusteena myös neliportaisen automaatin.


title: Nissan Micra

text: Micrasta oli hatchbackin lisäksi myös coupé-cabriolet-versio nimeltään Micra C+C, joka esiteltiin vuonna 2005. Se oli suunniteltu Lontoossa Nissan Design Studio Europessa, kehitetty Nissan Technical Centre Europessa Bedfordshiressä ja rakennettu Sunderlandin tehtaalla. Sähköisesti taittuva lasikatto on Karmannin valmistama. Autossa on 2+2-istuinjärjestys ja 1,4 tai 1,6 litran bensiinimoottori.


title: Nissan Micra

text: Varustetasot olivat Suomessa aluksi Visia (1,0), Visia+ (1,2) ja Acenta (1,4).


title: Nissan Micra

text: Perusmalli Visiaan kuului kaksi turvatyynyä, ABS-jarrut hätäjarruassistentilla, kauko-ohjattava keskuslukitus, lämmitettävät sähköpeilit ja sähköikkunat edessä.


title: Nissan Micra

text: Visia+:ssa oli lisäksi ajotietokone, kaksiosainen takaselkänoja, radio/CD-soitin, sivuturvatyynyt (yht. neljä turvatyynyä) ja aktiiviset pääntuet.


title: Nissan Micra

text: Acenta sisälsi korinväriset ulkopeilit ja puskurit sekä nahkaverhoillun ohjauspyörän.


title: Nissan Micra

text: Keväällä 2003 Visiaan lisättiin kaksiosainen takaselkänoja, säädettävä takaistuin ja radio/CD-soitin. Perusmalliksi tuli hieman myöhemmin Hit, jossa kyseisiä varusteita ei ollut.


title: Nissan Micra

text: Vuonna 2005 mallistoon lisättiin urheilullinen 160SR, jossa oli 1,6-litrainen (110 hv) moottori. Jousitus oli tavallista jäykempi ja puskurit oli muotoiltu urheilullisemmiksi. Varusteina oli ESP, automaatti-ilmastointi, takaspoileri, sumuvalot, alumiinipolkimet, kromattu pakoputken pää, tuulilasinpyyhkijöiden sadetunnistin ja kevytmetallivanteet.


title: Nissan Micra

text: Samaan aikaan 1,0-litrainen moottori poistui valikoimasta ja perusmalliksi jäi Visia, jossa oli nyt manuaali-ilmastointi vakiona, muttei enää kaksiosaista takaselkänojaa. Acenta sai varusteikseen ESP:n, automaatti-ilmastoinnin, sadetunnistimen ja monitoimiohjauspyörän. ESP karsittiin kuitenkin myöhemmin varustelusta.


title: Nissan Micra

text: C+C:n varustetasot olivat Tekna ja Tekna+.


title: Nissan Micra

text: C+C:n Teknassa oli Visian lisäksi sivuturvatyynyt, 15 tuuman kevytmetallivanteet, ajotietokone, nahkaverhoiltu urheiluohjauspyörä ja vaihteenvalitsimen nuppi, kuljettajan istuimen ristiseläntuen säätö, urheiluistuimet ja sumuvalot.


title: Nissan Micra

text: Tekna+-malliin kuului lisäksi 16 tuuman kevytmetallivanteet, automaatti-ilmastointi, alumiinipolkimet, osittain nahkaverhoillut istuimet, älyavain ja mokkanahkaiset ovipaneelit.


title: Nissan Micra

text:
Keväällä 2007 esitellyssä Spirit-mallissa oli Visia+:n lisäksi urheilulliset istuimet ja monitoimiohjauspyörä. Elegancessa puolestaan oli Acenta-varusteiden lisäksi turvaverhot (yht. kuusi turvatyynyä), CD-vaihtaja, nahkaverhoilu ja älyavain.
Vuoden 2007 lopussa Micraa uudistettiin kevyesti. Maskiin tuli lisää kromikoristeita, pystyrivoitus ja kirkaslasiset vilkut. Ajovaloja oli muotoiltu uudelleen ja sumuvalot sijaitsivat nyt alasäleikön sijaan etupuskurin reunoissa.Perusmalli oli edelleen Visia, joka sisälsi aiemman lisäksi sivuturvatyynyt. Acentassa uutta oli turvaverhot ja pysäköintitutka takana, mutta sadetunnistinta ja automaatti-ilmastointia ei ollut enää vakiona.


title: Nissan Micra

text: Eleganceen kuului Acentan lisäksi automaatti-ilmastointi, nahkaverhoilu, sadetunnistin, sumuvalot, älyavain ja ESP (ei dieselmoottorin yhteydessä).


title: Nissan Micra

text: Uudessa Tekna-varustelussa oli kevytmetallivanteet, sumuvalot, nahkaverhoiltu ohjauspyörä ja sadetunnistin.


title: Nissan Micra

text: Syksyllä 2008 tuli markkinoille 25th Anniversary Edition, johon kuului Acentan lisäksi urheiluistuimet sekä hopeiset mattaviimeistellyt ovenkahvat ja ulkopeilit. Teknaan lisättiin ESP ja CD-vaihtaja.


title: Nissan Micra

text: Vuoden 2009 kesästä lähtien mallistossa oli kaksi varustetasoa; Visia ja N-TEC, jossa oli aikaisemman Acentan lisäksi navigointijärjestelmä, 16 tuuman kevytmetallivanteet, sumuvalot ja urheiluistuimet, muttei pysäköintitutkaa.


title: Nissan Micra

text: Vuoden 2010 Geneven autonäyttelyssä esiteltiin neljännen sukupolven Nissan Micra, jonka ainoa korivaihtoehto oli viisiovinen hatchback. Suomeen auto saatiin vasta seuraavan vuoden puolella toimitusvaikeuksien takia. Kasvaneen akselivälin ja pituuden ansiosta sisätilat ovat edellismallia suuremmat. Intiassa Micraa on myyty vuodesta 2012 lähtien myös Renault Pulse -nimisenä.


title: Nissan Micra

text: Euro NCAP -kolaritestissä Micra ansaitsi neljä tähteä viidestä vuonna 2010.Suomessa moottoriksi oli valittavissa 1,2-litrainen vapaasti hengittävä (80 hv) tai 1,2-litrainen mekaanisesti ahdettu (100 hv) DIG-S-bensiinimoottori. Kummassakin moottorissa on Start/Stop-järjestelmä vakiovarusteena. Vaihteistoksi sai joko viisivaihteisen manuaalivaihteiston tai CVT-automaatin. Muilla markkinoilla oli saatavana myös 1,5- (100 hv) ja 1,6-litraiset (106 hv) bensiinimoottorit sekä 1,5-litrainen diesel. 1,6-litraisen moottorin yhteyteen oli valittavana neliportainen automaattivaihteisto.


title: Nissan Micra

text: Perusmalli Visia Cityssä oli kuusi turvatyynyä, ESP, 14 tuuman teräsvanteet pölykapselein, päiväajovalot, lämmitettävät etuistuimet, sähköikkunat edessä, monitoimiohjauspyörä, Bluetooth-järjestelmä ja kuljettajan istuimen korkeussäätö.


title: Nissan Micra

text: Visiassa oli vakiovarustuksen lisäksi manuaali-ilmastointi.


title: Nissan Micra

text: Acentassa oli Visian lisäksi 15 tuuman teräsvanteet pölykapselein, automaatti-ilmastointi, vakionopeudensäädin nopeudenrajoittimella, nahkaverhoiltu ohjauspyörä ja vaihteenvalitsimen nuppi, automaattiset ajovalot, takaspoileri, kaksiosainen takaselkänoja ja tasaiseksi taittuvat takaistuimet.


title: Nissan Micra

text: Parhaiten varustellussa Teknassa oli Acentan varusteiden lisäksi 15 tuuman kevytmetallivanteet, älyavain, NissanConnect-navigointi/multimediajärjestelmä viisituumaisella kosketusnäytöllä, peruutustutka, tuulilasinpyyhkijöiden sadetunnistin, sumuvalot ja mokkatyyppisellä kankaalla verhoillut istuimet.


title: Nissan Micra

text: Vuonna 2013 Micra koki kasvojenkohotuksen, jossa sen ajovaloja ja maskia muutettiin, keskikonsoli muuttui selkeämmäksi ja värivalikoimaa uudistettiin.


title: Nissan Micra

text: Syksyllä 2015 tarjolle tuli N-TEC-erikoismalli, jossa oli varusteina 16 tuuman kevytmetallivanteet, automaatti-ilmastointi, tummennetut takaikkunat, nahkaverhoiltu ohjauspyörä, sumuvalot, pysäköintitutka, hopeiset ovenkahvat ja sivupeilit, tuulilasinpyyhkijöiden sadetunnistin, automaattiset ajovalot, NissanConnect-järjestelmä, ohjaamon kiiltävän mustat koristeosat ja erikoisverhoilu sinisillä tikkauksilla.


title: Nissan Micra

text: Viidennen sukupolven Nissan Micra esiteltiin Pariisin autonäyttelyssä syyskuussa 2016. Malli on edeltäjäänsä 17 senttimetriä pidempi, kahdeksan senttimetriä leveämpi ja kuusi senttimetriä matalampi. Micraa valmistetaan Ranskassa samalla tehtaalla Renault Clion kanssa, vaikka autojen perusrakenne onkin erilainen. Uusi Micra korvaa myös pienen Note-tila-automallin.


title: Nissan Micra

text: Vuoden 2017 Euro NCAP -kolaritestistä Micra sai tulokseksi täydet viisi tähteä.


title: Nissan Micra

text: Moottorivalikoimassa ovat kolmisylinterinen 0,9-litrainen (90 hv) turbobensiinimoottori, vapaasti hengittävä 1,0-litrainen (73 hv) bensiinimoottori sekä 1,5-litrainen (90 hv) diesel. 0,9-litrainen moottori on peräisin Renault Cliosta.


title: Lotus (pelisarja)

text: Lotus on brittiläisen Gremlin Graphicsin julkaisema autopelisarja, jotka julkaistiin 1990-luvun alussa Commodore Amigalle. Pelit kehitti brittiläinen Magnetic Fields, jonka keskeiset hahmot tunnetaan myös esimerkiksi Commodore 64:n Kikstart-moottoripyöräpeleistä ja "Super Carsista". Peleissä ohjastettiin nimen mukaisesti Lotus Carsin valmistamia autoja, eritoten Lotus Espritiä. Peleistä julkaistiin myös versiot PC:lle ja Sega Mega Drivelle.Ensimmäisessä Lotus-pelissä pelaaja kilpaili muita kuljettajia vastaan, joiden nimet olivat muunnelmia aikansa oikeiden kuljettajien nimistä (esimerkiksi Ayrton Sendup - Ayrton Senna ja Ricardo Pastry - Riccardo Patrese). Toisessa Lotus-pelissä pelaaja taas ajoi ennalta-asetettua aikaa vastaan, kun taas kolmas Lotus yhdisti nämä molemmat pelimuodot.


title: Lotus (pelisarja)

text: Lotus-pelien musiikki on jäänyt elämään vanhan pelimusiikin harrastajien keskuudessa. Lotus II:n musiikit sävelsi Barry Leitch, ja pelistä muistetaan lähinnä sen alkumusiikki (myös jokaisella jaksolla on oma lyhyt tunnusmusiikkinsa). Lotus III:ssa on mahdollisuus kuunnella myös ajon aikana useita Patrick Phelanin tekemiä kappaleita. Peleissä on mahdollisuus kaksinpeliin jaetulla ruudulla ja Lotus II:ssa ja III:ssa voi pelata myös kolmin- tai nelinpeliä kaksi konetta välikaapelilla yhdistämällä.


title: Lotus (pelisarja)

text: Lotus I oli Amigalla erittäin suosittu peli aikanaan ja siitä tuli myös arvostelumenestys. Lotus II:ta pidettiin ilmestyessään lajityyppinsä aikansa teknisesti vaikuttavimpana pelinä, se oli grafiikaltaan sarjan ensimmäistä osaa edistyneempi. Pelin Mega Drive -versiolla oli vaikeuksia pyörittää alkuperäisen pelin kaltaista grafiikkaa sulavasti, mutta PC -versio toimi grafiikaltaan suhteellisen samaan tapaan kuin alkuperäinen versio. Lotus III ei enää saanut yhtä hyvää vastaanottoa. Sen harmiksi koitui juuri grafiikan pyörittäminen, joka ei jostain syystä ollut enää yhtä sulavaa kuin edeltäjissään. Samoin pelillä ei ollut enää uusia ominaisuuksia tarjottavanaan. Mukana oli jonkinlainen "rataeditori", mutta siinä ei saanut suoraan suunnitella rataa, vaan ainoastaan päättää esimerkiksi radan mutkaisuudesta ja muista piirteistä, jotka ilmaistiin prosenttiyksiköin.


title: Lotus (pelisarja)

text: Peleistä tehtiin alkuperäisten kaltaisia muunnelmia muille pelikonsoleille, kuten Kemcon "Top Gear" Super Nintendolle, jossa käytettiin Lotus II:n musiikkeja. Sega Mega-CD:lle julkaistiin taas alun perin niin ikään Amigalle tehty "Jaguar XJ220", joka oli selvästi Lotuksen inspiroima.


title: Carhartt

text: Carhartt on yhdysvaltalainen vaatetusalan perheyhtiö. Se on perustettu vuonna 1889. Carharttin pääkonttori sijaitsee Dearbornissa, Michiganissa. Yrityksen pääomistaja on Gretchen Valade.


title: Carhartt

text: Alun perin Carhartt perustettiin valmistamaan työvaatteita, enimmäkseen haalareita, rautatietyöläisille 1890-luvulla. Myöhemmin Carharttin vaatteissa alettiin käyttää näkyvästi kulutusta kestäviä materiaaleja ja ratkaisuja, kuten paksuja lankoja, niittejä vahvistamaan kulutukselle alttiita saumoja ja erilaisia tulen, hankauksen ja vedenkestäviä materiaaleja. Carhartt tunnetaan edelleen Yhdysvalloissa erityisesti kestävistä työvaatteista, kuten takeista, haalareista, liiveistä, paidoista ja farkuista. Euroopassa Carhartt on profiloitunut lähinnä nuorison katuvaatteeksi.


title: Carhartt

text: Carharttin eurooppalainen markkinointi keskittyy taiteilijoiden, muusikkojen ja rullalautailijoiden tukemiseen. Yhdysvalloissa Carhartt on näkyvästi esillä perinteisten pohjoisamerikkalaisten urheilulajien kuten rodeon ja NASCARin yhteydessä.


title: Jukka Tiilikainen

text: Jukka Tiilikainen (s. 4. huhtikuuta 1974 Espoo) on suomalainen entinen jääkiekkoilija, joka nyttemmin toimii pelaaja-agenttina.


title: Jukka Tiilikainen

text: Laitahyökkääjä Jukka Tiilikainen on pelannut kaudesta 1992–1993 lähtien. Hän aloitti uransa Kiekko-Espoossa. Hänet varattiin Los Angeles Kingsiin vuonna 1992 kierroksella 11 varausnumerolla 255. Hän voitti Suomen mestaruuden Turun Palloseurassa vuonna 1995.


title: Jukka Tiilikainen

text: Kiekko-Espoon ja Bluesin lisäksi hänen joukkueitaan ovat olleet Vantaa HT, TPS, Lukko, Ässät, Jokerit, AIK, Södertälje SK, Langnau, Ambrì-Piotta, Fribourg-Gottéron, Ilves sekä Leksands IF jossa hän joutui lopettamaan uransa keväällä 2006 vammojen vuoksi.


title: Jukka Tiilikainen

text: Tiilikainen pelasi nuorten MM-kisoissa 1994.


title: Jukka Tiilikainen

text: Nykyään Espoossa asuva Tiilikainen on naimisissa Suvi Miinalan kanssa ja heillä on yksi lapsi. Vuoden 2003 alussa julkisuuteen levisi tieto parin suhteesta. He menivät kihloihin syksyllä 2004 ja naimisiin kesällä 2006.


title: Arto Sipinen

text: Arto Kalevi Sipinen (20. huhtikuuta 1936 Helsinki – 23. joulukuuta 2017 Espoo) oli suomalainen arkkitehti ja professori. Hän lukeutui suomalaisen arkkitehtuurin kärkinimiin. Sipisen päätyöt kuuluvat 1900-luvun suomalaiseen arkkitehtuurihistoriaan. Arto Sipinen on ensimmäinen arkkitehti, jolle on myönnetty Pro Finlandia -mitali.


title: Arto Sipinen

text: Arto Sipinen työskenteli 1959–1961 Alvar Aallon toimistossa ja 1961–1963 Viljo Revellin toimistossa. Vuodesta 1965 hänellä oli oma arkkitehtitoimisto. Sipinen toimi sivutoimisesti TKK:n asemakaavaopin tuntiopettajana, Helsingin kaupungin julkisivutoimikunnan jäsenenä ja TKK:n arkkitehtuurin va. professorina.


title: Arto Sipinen

text: Sipisen tärkeimpiä töitä ovat Espoon, Mikkelin, Imatran, Lahden ja Kuusamon kulttuurikeskukset sekä muun muassa Imatran, Raision ja Kauhajoen kaupungintalot, sekä Mäntsälän, Tammelan ja Liedon kunnantalot. Hän on suunnitellut useita rakennuksia Jyväskylän yliopistolle vuosina 1970-2005. Jyväskylän Ylistönrinteen rakennukset ovat Sipisen käsialaa, kuten myös Jyväskylän korkein rakennus, 15-kerroksinen Innova-torni. Helsingin yliopiston Kumpulan asemakaava on Sipisen suunnittelema. Sipinen oli yksi ensimmäisen palkinnon voittajista Helsingin keskustakilpailussa 1986 ja suunnitteli asemakaavaluonnoksen kaupungin yleiskaavan pohjaksi 1989.


title: Arto Sipinen

text: Abstrakti valkoisuus vie Sipisen arkkitehtuurin muotokielen lähelle Richard Meierin Corbusier-lähtöistä uusmodernismia. Postmodernia ironiaa on turha etsiä hänen töistään, Sipinen jatkaa sitä modernismin linjaa, joka pohjautuu suomalaiseen funktionalismiin. Sipinen on omassa suunnittelutyössään onnistunut sulauttamaan yhteen Aallon pehmeän humanismin ja Revellin rationalismin ja luomaan tältä pohjalta oman komean arkkitehtuurilinjansa. Hänen arkkitehtuurinsa on vuosien kuluessa kypsynyt ja pehmentynyt. Suunnitelmien runkona hahmottuvaa suorakulmaista perusstruktuuria rikastuttavat tiloja funktion mukaan rajaavat pehmeästi kaartuvat pinnat, aulatiloja jäsentelee rytmikkäiden säleikköjen siivilöimä valo, saleja verhoavat akustisesti motivoidut, visuaalisesti rikkaat paneelit.


title: Arto Sipinen

text: Arto Sipinen on kestävämmältä tuntuva ilmiö suomalaisessa arkkitehtuurissa kuin monet päivän muotituotteet, joita parinkymmenen vuoden kuluttua kukaan tuskin näkee arkkitehtuurin päälinjana. Toisinaan taas arkkitehtuuri vaikuttaa ajattomalta; Alvar Aallon työt ovat lähes maagisia juuri tässä suhteessa. Myös Sipisen arkkitehtuurikielen ”klassisesta modernismista” heijastuu Aallon arkkitehtuurin tavoin sisäistä, perinteiseen tukeutuvaa voimaa, joka vahvistuu arkkitehtuurin ikääntyessä. Aikalaisten arviot vanhenevat, mutta rakennukset kestävät.Lisäksi 26 muuta palkintoa tai lunastusta, muun muassa:


title: Atte Sarkima

text: Atte Sarkima (s. 1971) on suomalainen rumpali, joka toimi vielä 2006 vuoden lopussa Ajattara-nimisessä dark metal -yhtyeessä (aliaksella Malakias III), mutta erosi 2006 vuoden lopussa, mihin vahvasti liittynee Ajattaran esiintyminen Helsingin Virgin Oil Company:ssa 17.11.2006, jolloin yhtyeen johtohahmo Pasi Koskinen teki muun muassa uusnatsillisia tervehdyksiä esiintymisen aikana. Sarkimaa toimii yhtyeissä Verenpisara, Mess ja Metropol. Lisäksi hän on vaikuttanut yhtyeissä nimeltä Five Fifteen, Havana Black ja Aigi.


title: Atte Sarkima

text: Sarkima on harjoitellut shaolin kung-fua, shootfightia, kick-boxingia, muay thaita ja brazilian jiu-jitsua, ja hän toimii Krav Maga -itsepuolustuskouluttajana. Sarkimalla on kahden ohjaajakollegansa kanssa oma, vuodesta 1997 toiminut Krav Maga -seura.


title: Atte Sarkima

text: Sarkima toimi Amorphiksen kiertuerumpalina Far From The Sun -Euroopankiertueella 2003 ja Raskasta Joulua -projektin kiertuerumpalina minikiertueella joulukuussa 2005.


title: 3 000 metrin juoksu

text: 3 000 metrin juoksu on yksi yleisurheilun keskimatkojen juoksulajeista. Se oli naisilla olympialaji vuosina 1984–1992 ja maailmanmestaruuskisojen laji vuosina 1980–1993. Tämän jälkeen se korvattiin 5 000 metrin juoksulla. Miehet kilpailivat olympialaisissa vuosina 1912–1924 3 000 metrin joukkuejuoksussa, jossa ei jaettu henkilökohtaisia palkintoja. Sisäratojen MM-kisoissa 3 000 metrin juoksu on pisin juoksumatka. Sitä järjestetään edelleen myös monissa yleisurheilukilpailuissa, esimerkiksi Timanttiliigan osakilpailuissa.


title: 3 000 metrin juoksu

text: 3 000 metrin maailmanennätys on 7.20,67, jonka on juossut Kenian Daniel Komen. Naisten maailmanennätys on Kiinan Wang Junxian 8.06,11.Lähteet:


title: 3 000 metrin juoksu

text: Lähteet:


title: 3 000 metrin juoksu

text:
Epäviralliset ennätykset:
IAAF:n ratifioimat ennätykset:


title: 3 000 metrin juoksu

text: Alle 7.28 juosseet miehet (tilanne heinäkuu 2017): Alle 8.24 juosseet naiset (tilanne heinäkuu 2017):


title: Pasi Koskinen

text: Pasi Antero Koskinen (s. 1972) on suomalainen muusikko. Hänet tunnetaan parhaiten Amorphis-yhtyeestä, jonka laulajana hän toimi vuosina 1996–2004. Hän vaikuttaa Ajattarassa solistina (aliaksella Ruoja). Yhtye teki paluun Nummirockissa vuonna 2016. Hän on vaikuttanut myös yhtyeissä Shape of Despair, Mannhai ja To Separate the Flesh from the Bones (aliaksella Herr Arschstein).


title: Pasi Koskinen

text: Pasi Koskinen oli ennen naimisissa Natalie Koskisen kanssa. Parilla on myös yhteisiä lapsia. Natalie Koskinen on tunnettu mm. Shape of Despairista ja Depressed Modesta.


title: Heidi Sohlberg

text: Heidi Johanna Sohlberg (o.s. "Willman", s. 17. toukokuuta 1981 Jyväskylä) on Miss Suomi ja Miss Baltic Sea vuodelta 2001.


title: Heidi Sohlberg

text: Koulutukseltaan Sohlberg on ylioppilas, ja suorittaa optiikkahiojan ammattitutkintoa. Hän oli naimisissa Niklas Sohlbergin kanssa ja heillä on kaksi tytärtä. Sohlbergilla diagnosoitiin kesäkuussa 2016 rintasyöpä, joka leikattiin saman vuoden heinäkuussa.


title: Pulkovon kansainvälinen lentoasema

text: Pulkovon lentoasema () sijaitsee 16 kilometriä Pietarin keskustasta etelään. Lentoaseman lyhenne LED juontaa juurensa Pietarin neuvostoaikaiseen nimeen Leningradiin.


title: Pulkovon kansainvälinen lentoasema

text: Lentoasema on Venäjän vilkkaimpia. Vuonna 2012 lentoaseman kautta matkusti kaikkiaan 11 154 560 henkeä. Tämä oli 16,1 prosenttia vuotta 2011 enemmän. Matkustajamäärältään Pulkovo oli Venäjän federaation 3. vilkkain lentoasema, edellään ainoastaan Moskovan Domodedovon ja Šeremetjevon kansainväliset lentoasemat. Ulkomaanliikenteen osuus matkustajista oli 6,1548 miljoonaa, mikä tarkoitti 20 % kasvua edellisvuoteen. Kotimaan liikenteessä kasvua oli 11,5 % ja matkustajia oli yhteensä 4,9998 miljoonaa. Matkustajamäärien saavuttamiseksi kentälle tehtiin vuonna 2012 kaikkiaan 125 715 lentokoneiden nousua tai laskua.


title: Pulkovon kansainvälinen lentoasema

text: Lentoasemalla on nykyisin kaksi matkustajaterminaalia, yksi rahtiterminaali, 98 lentokoneiden seisontapaikkaa ja kaksi kiitotietä. Terminaali 1 palvelee lähinnä Venäjän sisäistä liikennettä sekä kansainvälisiä charter-lentoja, ja terminaali 2 puolestaan muita kansainvälisiä lentoja.


title: Pulkovon kansainvälinen lentoasema

text: Alun perin lentoaseman nimi oli Šosseinajan lentoasema (). Sen rakentaminen aloitettiin tammikuussa 1931 , ja se valmistui 24. kesäkuuta 1932. Ensimmäinen lentokone saapui Moskovasta samana päivänä klo 17.31 mukanaan matkustajia ja postia, 2,5 tuntia Moskovasta lähdön jälkeen.


title: Pulkovon kansainvälinen lentoasema

text: Pulkovon lentoasemaa, kuten monia muitakin Venäjän lentoasemia, käytettiin sotilaskäyttöön toisessa maailmansodassa. Sodan jälkeen lentoasema palautui taas palvelemaan siviililentoliikennettä.


title: Pulkovon kansainvälinen lentoasema

text: Vuonna 1951 lentoaseman terminaalirakennus uusittiin, jotta sinne voitaisiin operoida myös isommilla konetyypeillä. Lentoasema nimettiin Pulkovon lentoasemaksi huhtikuussa 1973, kun uusi terminaalirakennus avattiin. 1970-luvulta 1990-luvulle mentäessä lentoaseman matkustajamäärät kasvoivat jopa 40–50 %. Vuonna 1990 Pulkovon lentoaseman kautta kulki yhteensä 4 837 000 matkustajaa.


title: Daniel Komen

text: Daniel Kipngetich Komen (s. 17. toukokuuta 1976) on kenialainen keski- ja pitkien matkojen juoksija. Komen voitti vuoden 1997 MM-kilpailuissa kultaa 5 000 metrillä. Lisäksi hän sijoittui viidenneksi Sevillan vuoden 1999 MM-kisojen vastaavalla matkalla.


title: Daniel Komen

text: Komen juoksi ensimmäisenä miehenä kaksi peräkkäistä mailia alle neljän minuutin parantaen 2 mailin maailmanennätykseksi 7.58,61. Hän oli myös toinen ihminen maailmassa Said Aouitan jälkeen joka juoksi 5 000 metriä alle 13 minuutissa ja 1 500 metriä alle kolmen ja puolen minuutin. Hänen nimissään on myös 3 000 metrin maailmanennätys sekä sisä- että ulkoradoilla. Hän juoksi maailmanennätyksen myös 5 000 metrillä Brysselissä 1997, mutta sen rikkoi pian Haile Gebrselassie.


title: Daniel Komen

text: Daniel Komen tunnettiin huippuvuosinaan keinuvasta juoksutyylistään sekä siitä, että hän juoksi erilaisilla taktiikoilla, kuten välillä alusta loppuun kovaa ja välillä kyttäillen ja lopussa vaiheittain kiristäen.


title: Daniel Komen

text: Daniel Komen ei ole sukua toiselle huippujuoksijalle Daniel Kipchirchir Komenille.


title: Salla (nimi)

text: Salla on suomalainen naisen etunimi. Se on mahdollisesti muunnos nimestä Saara, mutta sen syntyyn on vaikuttanut myös Lapin tunnettu paikannimi Salla. Salla tarkoittaa syliä pohjoissaameksi.


title: Salla (nimi)

text: Väestörekisterikeskuksen tietojen mukaan Salla-nimen on 1900-luvun alusta heinäkuuhun 2016 mennessä saanut 5 916 henkilöä.


title: Katja

text: Katja on naisen etunimi. Katja on venäläinen deminutiivi nimestä "Katariina", joka merkitsee 'alati puhdasta'.


title: Katja

text: Nimenä Katja yleistyi 1960-luvulla ja se kuului 1970-luvulla ja varsinkin 1980-luvulla muotinimien joukkoon.


title: Katja

text: Suomen almanakassa Katja on ollut vuodesta 1973 ja ruotsinkielisessä kalenterissa vuodesta 1995.


title: Katja

text: Katja-nimen on vuoden 2015 loppuun mennessä saanut noin 18 121 suomalaista naista.


title: Quarterhevonen

text: Quarterhevonen (, myös QH tai AQH) on yhdysvaltalainen lämminverinen hevosrotu. Rotu polveutuu muiden muassa mustangista ja englannintäysiverisestä ja juontaa juurensa 1700–1800-luvuille. Quarterhevosta käytetään ratsuna (sekä lännenratsastukseen että eurooppalaistyyppiseen ratsastukseen), karjahevosena ja laukkahevosena.


title: Quarterhevonen

text: Rodun nimi tulee neljännesmailista ("quarter of a mile"), lyhyestä laukkakilpailumatkasta jolla nämä hevoset ovat perinteisesti kilpailleet nopeudessa. Lyhyillä matkoilla quarterhevosta pidetäänkin jopa maailman nopeimpana hevosena: se laukkaa neljännesmailin jopa 88 km/h nopeudella. Quarterhevoset ovat ketteryytensä, nopeutensa ja hyvän tasapainonsa sekä "karjavaistonsa" ("cow sense") ansiosta erinomaisia karjahevosia, missä käytössä moni amerikkalainen quarterhevonen on edelleenkin.


title: Quarterhevonen

text: Quarterin säkäkorkeus on noin 140–160 cm ja hevonen on yksivärinen, eli varsinaista kirjavuutta ei sallita. Tavallisin väri on rautias. Kirjavat quarterit ja quarter-englannintäysiveriristeytykset luetaan omaksi paint-rodukseen.


title: Quarterhevonen

text: Quarterhevosesta on myös ponikokoinen versio ("quarter pony"), ja quarterhevosta on myös risteytetty varsin paljon arabin kanssa, jolloin tuloksena on quarteria kevyempi "quarabi", "quarab".


title: Quarterhevonen

text: Quarterhevonen kuuluu Yhdysvaltojen suosituimpiin hevosrotuihin. Suomessa rotu on uusi tulokas: meillä on kourallinen lännenratsuiksi hankittuja quarterhevosia.


title: Turrican

text: Turrican on kotitietokoneilla ja konsoleilla menestynyt ampumapelisarja, jonka ensimmäinen osa julkaistiin vuonna 1990 Commodore 64:lle. Pelin kehitti C64-ohjelmointipiireissä kunnostautunut ja "The Great Giana Sistersiin" grafiikkaa tehnyt Manfred Trenz, joka koko sarjan kehittämisen lisäksi ohjelmoi itse "Turrican 1:n" ja "Turrican II:n" Commodore 64:lle.


title: Turrican

text: "Turricania" voi parhaiten kuvailla Konamin Contran ja Nintendon Metroidin risteytyksenä, jossa yhdistellään suuria yksityiskohtaisia tasoja nopeaan ja näyttävään toimintaan. Pelissä ylimääräisenä haastena oli myös löytää jokaisessa tasossa olevat salaiset huoneet ja oikoreitit.


title: Turrican

text: "Turricanit" tunnetaan myös korkeatasoisesta pelimusiikistaan. Tunnetuin näistä on ehkäpä "Turrican II:n" Amiga-version pelimusiikki, jonka sävelsi Chris Hülsbeck.


title: Turrican

text: Pelisarjan ensimmäinen osa julkaistiin vuonna 1990 Commodore 64:lle. Peli sai hurjan vastaanoton, johtuen teknisestä toteutuksestaan ja ennen kaikkea hienosta pelimusiikistaan. "Turricanin" kehitti Manfred Trenz ja sen julkaisi Rainbow Arts. Myöhemmän Amiga-version laati Factor 5.


title: Turrican

text: Peli julkaistiin myös Atari ST:lle, CDTV:lle, Sega Mega Drivelle, Nintendo Game Boylle, PC Enginelle, ZX Spectrumille ja Amstrad CPC:lle.


title: Turrican

text: Alkuperäisen pelin suosion siivittämänä "Turrican II" julkaistiin vuonna 1991. Pelin Amiga-versio valmistui ennen C64-versiota, mutta pelin kehittäjä Manfred Trenzin mukaan C64-versio oli pelin alkuperäistoteutus. "Turrican II" nähdään usein pelisarjan parhaana. Sen grafiikka on jonkin verran kehittyneempää kuin ensimmäisen osan. Lisäksi siinä on mukana pitkä avaruusalus-osio, joka muodostaa pelin neljännen maailman.


title: Turrican

text: "Turrican II" julkaistiin CDTV:lle, Atari ST:lle, PC:lle, Amstrad CPC:lle ja ZX Spectrumille.


title: Turrican

text: Accolade tehtaili pelistä käännöstä Segan Mega Drivelle ja Nintendon SNES:lle ja Game Boylle, mutta pelin myöhäisessä kehitysvaiheessa yhtiö hankki itselleen lisenssin Jean Claude Van Dammen elokuvaan "Täydellinen sotilas" ja Accolade päätti muuttaa pelin grafiikat vastaaviksi. Futuristiset maisemat vaihtuivat tavanomaisiin tankkeihin ja merijalkaväkeen. Pelistä julkaistiin vain Mega Drive ja Game Boy -versiot.


title: Turrican

text: "Turrican III" julkaistiin vuonna 1993 Amigalle ja Mega Drivelle (nimellä "Mega Turrican"). Peli muutti pelimekaniikkaa suoraviivaisempaan suuntaan ja ennen laajat kentät supistuivat usein putkimaisiksi. Ainoana uudistuksena oli pelaajan käytössä oleva tarttumaköysi. Grafiikka oli hieman rujompaa. Hülsbeck vastasi edelleen musiikista.


title: Turrican

text: "Super Turrican" -pelit olivat Factor 5:n Super Nintendolle kehittämiä versiota. "Super Turricanin" pelimekaniikka oli lähellä "Turrican II:n" vastaavaa, mutta pelin tasot ovat erilaisia.


title: Turrican

text: "Super Turrican 2" taas oli toimintapainotteisempi ja käytti vuolaasti Super Nintendon "Mode 7" -tehosteita, mutta alkuperäisissä "Turricaneista" nähtyjen suurten tasojen kustannuksella.